Sidang Meja Bulat NGO: Wanita IKRAM kemuka cadangan

Timbalan Menterinya, YB Hannah Yeoh telah mempengerusikan sidang dengan memulakan sesi perkenalan dan seterusnya pemberian input serta cadangan oleh organisasi dan NGO-NGO yang hadir.

“NGO bergerak bersendirian dalam kapasiti masing-masing dan ia akan lebih baik sekiranya kementerian dapat menerajui usaha-usaha ini secara bersepadu dan bersatu bersama NGO,” demikian kata YAB Timbalan Perdana Menteri Dato Seri Dr Wan Azizah Wan Ismail.

Dalam perkembangan berkaitan, Wanita IKRAM yang diwakili Setiausaha, Dr Sabariah Baharun dan Ahli Jawatankuasa, Pn Haliza Malik berpeluang membentangkan cadangan dan produk yang ada.

“Antaranya, siri seminar wanita dalam pelaksanaan syariah iaitu saranan melakukan pendedahan kepada sistem perundangan Islam supaya masyarakat celik syariah dan dapat memartabatkan sistem perundangan Islam dari segi pelaksanaannnya,” kata Dr Sabariah.

Tambahnya lagi, penekanan banyak diberi kepada isu-isu rumahtangga terutama selepas berlakunya perceraian.

“Penambahbaikan perlu dibuat dalam modul kursus perkahwinan agar pasangan bersedia untuk menjalankan hidup berkahwin dengan lebih baik.”

Dari kiri Dr Sabariah dan Puan Haliza dalam sidang meja bulat tersebut

Sehubungan itu menurutnya, Wanita IKRAM berusaha untuk melakukan reviu ini dengan melakukan perbincangan bersama pihak JAKIM dan mengkaji semula modul sedia ada.

“Wanita juga perlu mengimbangi keluarga dengan kerjaya. Kami turut membentangkan buku Piagam Wanita Islam yang menekankan tiga penegasan piagam dengan meletakkan peranan lelaki dalam rumahtangga,” jelas Dr Sabariah.

Saranan kepada penggubalan dan menghukum pesalah dengan lebih bertepatan turut dibentangkan dan ia menyentuh berkaitan isu sosial yang menjadi produk IKRAM iaitu Malaysians Against Pornography (MAP).

“Wanita IKRAM juga menyarankan agar sex education dan sexual morality diajar di sekolah supaya anak-anak faham akan sistem reproduktif mereka,” kata Dr Sabariah.

Beliau turut membentangkan Inisiatif Suri Rahmah iaitu saranan untuk dimartabatkan dan jangan dipinggirkan suri rumah demi memastikan golongan ini juga dapat menyumbang kepada pembangunan masyarakat dan negara.

Ketika merumuskan perbincangan, Wan Azizah berkata, sesuatu isu dan permasalahan diharapkan dapat dilihat daripada ‘root cause’ dan tidak diselesaikan dalam bentuk ‘patching technique’.

“Segala permasalahan adakalanya merentasi beberapa kementerian. Oleh itu, perlu dilihat  akan wujudnya sinergi dan kerjasama di antara kementerian-kementerian yang terbabit,” jelas beliau.

Selain Wanita IKRAM yang membentangkan input serta cadangan,  terdapat lebih daripada 20 NGO yang terlibat antaranya Joint Action Group  seperti  AWAM, WAO, SIS, Justice For Sisters, Persatuan Peguam Wanita,  Persatuan Sahabat Wanita, Tenaganita, NCWO, Gerakwanis, ABIM,  Pewangi,  Transgender group,  Associates,  NGO dari Sabah dan Sarawak, Entrepreneur Group dan juga Foreigner Support Group.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pekerja Sakit Mental, Bunuh Diri: Intervensi Majikan

Artikel ini adalah sambungan daripada artikel bertajuk “Bunuh Diri Di Malaysia: Bagaimana Majikan Berperanan”.

Dari sudut psikologi organisasi, pihak majikan, pengurus sumber manusia atau pengurus perlu mempunyai polisi yang jelas tentang kesihatan mental dan penyakit mental di tempat kerja.

Di samping itu, mereka perlu merahsiakan identiti dan nama pekerja yang mengadu tentang masalah kesihatan mental atau penyakit mental mereka (isu confidentiality).

Mereka juga perlu mengendalikan sesi sokongan emosi, atau rujukan kepada pakar daripada luar dalam keadaan rahsia (isu privacy).

Malah, sokongan emosi, budaya mesra kesihatan mental dan rawatan profesional di tempat kerja perlu berterusan dan tidak tergantung di tengah jalan.

Anas bin Malik RA menceritakan tentang seorang wanita yang mempunyai masalah mental (امْرَأَةً كَانَ فِي عَقْلِهَا شَيْءٌ) yang bertemu Rasulullah SAW dan berkata: “Wahai Rasulullah, aku punyai hajat denganmu.” Baginda SAW menjawab: “Wahai ibu fulan, tengoklah mana-mana bahagian jalan (kawasan) yang sesuai (terpencil daripada orang ramai) yang kamu mahu, supaya aku boleh (duduk) melaksanakan hajatmu.” Baginda pun duduk bersamanya pada satu bahagian jalan sehingga selesai keperluannya (HR Muslim, No. 4293 & Tirmidzi, No. 4182)

Berikut adalah panduan/cadangan ahli psikologi organisasi kepada pihak majikan dalam melaksanakan intervensi di peringkat primer (pencegahan), peringkat sekunder (pengurusan) dan peringkat tertier (pemulihan) dalam isu penyakit mental di tempat kerja umumnya, dan isu bunuh diri di tempat kerja khususnya:

Cadangan Intervensi Primer (Pencegahan) di Tempat Kerja

Majikan perlu mengamalkan praktis rekrutmen, pemilihan pekerja baru, orientasi pekerja baru dan transisi pekerjaan yang evidence-based dan mesra kesihatan mental.

Selain itu, mereka perlu mewujudkan sensasi bertujuan (sense of purpose) dan budaya kebersamaan (togetherness) di tempat kerja, serta menyebarkan kefahaman tepat tentang pencegahan bunuh diri di tempat kerja. Boleh rujuk pautan Suicide Prevention.

Pihak majikan sewajarnya memberi pengiktirafan dan/atau ganjaran kepada pekerja-pekerja yang menunjukkan kebingkasan (resilience), pemulihan (recovery tapi tidak semestinya sembuh atau cured) dan kerahmatan (kindness, empathy dan compassion).

Mereka juga boleh menganjurkan program kesejahteraan (wellness programme) dan sambutan Hari Kesihatan dan Keselamatan Pekerjaan (meliputi kesihatan fizikal, mental, emosi dan spiritual). Boleh rujuk pautan How to Establish and Design a Wellness Program.

Advokasi faktor-faktor risiko pemikiran bunuh diri dan perbuatan bunuh diri harus dilakukan supaya individu pekerja, rakan sepasukan dan majikan sama-sama membantu mencegahnya. Boleh rujuk pautan ‘Memahami psikologi bunuh diri’ tentang enam sebab berlakunya insiden bunuh diri.

Cadangan Interevensi Sekunder (Pengurusan) di Tempat Kerja

Pihak majikan perlu membina jaring keselamatan psikologi (psychological safety net) di tempat kerja. Boleh rujuk pautan How to Create a Psychological Safety Net for Employees.

Latihan tahunan boleh dilaksanakan untuk pekerja mengasah skil pertolongan cemas psikologi (psychological first aid) dan pertolongan cemas kesihatan mental (mental health first aid). Boleh rujuk dua pautan di bawah:

2. Mental Health First Aid (MHFA) Training

Di samping membina rangkaian sokongan dalam kalangan rakan sekerja, majikan perlu mewujudkan komunikasi yang berteraskan budaya kesihatan dan keselamatan, mesra kesihatan mental, tanpa stigma dan prejudis.

Membuat saringan kesihatan mental (mental health screening) berkala oleh majikan (bukan bertujuan untuk memecat, tapi) untuk mengenal pasti pekerja yang memerlukan rawatan profesional, walaupun mereka pekerja yang berprestasi tinggi.

Pihak majikan juga wajar menyemak halangan-halangan perundangan, ganti rugi kepada pekerja, hak-hak OKU dan kriteria prestasi supaya lebih mesra kesihatan mental.

Cadangan Intervensi Tertier (Pemulihan) di Tempat Kerja

Majikan wajar menilai semula dan mempromosi manfaat perubatan (employee medical benefit) dan insuran/takaful berkaitan kesihatan mental.

Selain menilai semula dan promosi khidmat kesihatan mental profesional di tempat kerja atau pihak ketiga seperti employee assistance programme, majikan perlu membina protokol kemas jika berlaku kes bunuh diri di tempat kerja. Boleh rujuk pautan A Guide to Suicide Postvention in the Workplace.

Majikan, rakan sepasukan, dan individu pekerja boleh mengamalkan doa untuk mencegah dan mengurus emosi yang boleh mengurangkan kualiti kesihatan mental di tempat kerja.

“Ya Allah, aku memohon perlindungan dengan-Mu daripada keluh-kesah dan kesedihan, daripada rasa lemah dan kemalasan, daripada sifat penakut dan kebakhilan, daripada bebanan hutang dan daripada dikuasai seseorang.” (HR Bukhari, 6369)

Majikan, rakan sepasukan dan individu pekerja juga boleh mengamalkan doa untuk membantu dan menyokong proses kaunseling, terapi dan ubat-ubatan jika wujud simptom-simptom penyakit mental (termasuk pemikiran bunuh diri).

“Ya Allah, tidaklah ada kemudahan, kecuali apa yang Engkau jadikan mudah. Dan Engkaulah yang menjadikan kesukaran ini menjadi mudah, jika Engkau menghendakinya.” (HR Ibnu Hibban, No. 974)

Psikologi organisasi adalah satu ilmu yang mengaplikasikan teori dan kajian saintifik dalam menerangkan, meramal, memahami, dan menyelesaikan isu-isu tingkah laku, mental dan emosi di tempat kerja dan organisasi.

Ia tidak terhad kepada isu-isu kesihatan mental sahaja. Graduan psikologi organisasi turut belajar isu-isu dalam pengurusan sumber manusia, tingkah laku organisasi dan kesihatan/keselamatan pekerjaan seperti dalam rajah di bawah.

Dr Alizi Alias
Pengerusi Psikospiritual IKRAM (P.S.I)
Profesional, Saintifik dan Islamik

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Perpaduan dalam kepelbagaian: Apakah hanya impian?

Mengimbau kenangan 30 tahun lalu di sebuah perkampungan nelayan yang majoritinya Melayu, di tengah-tengah kampung terdapat beberapa keluarga Cina yang merupakan para peniaga.

Hubungan masyarakat Melayu dan Cina aman damai, tiada sebarang sengketa atau prasangka.  Setiap hari kebesaran diraikan bersama melalui makanan.

Semasa Hari Raya, keluarga kami akan memberikan ketupat pulut kepada keluarga Cina yang berjiran dan pasti dibalas dengan beberapa tin susu pekat yang kami sangat sukai tetapi jarang dibeli kerana ianya dianggap makanan mewah yang diluar kemampuan untuk keluarga nelayan seperti kami.

Begitu juga bila perayaan Tahun Baru Cina, isteri tauke kedai runcit ini akan menempah pulut kuning dan gulai ayam dari orang Melayu yang siap dibungkus dalam plastik untuk diedarkan kepada keluarga Melayu.

Kehidupannya penuh toleransi, menerima, menghormati dan meraikan perbezaan budaya, agama dan cara hidup. Tiada di sana provokasi atau isu atas dasar perkauman.

Sering menjadi persoalan di benak fikiran, kenapa pada zaman kita tidak maju, komunikasi terhad melalui radio dan televisyen sahaja, kita  boleh hidup bersama dengan damai walaupun berbeza keturunan?

Pada hari ini maklumat dihujung jari, komunikasi mampu mendekatkan yang jauh, perpaduan seolah-olah suatu impian yang sukar digapai.

Berita dan cerita penuh dengan isu perkauman, siapakah dan apakah puncanya? Bukankah kita kini lebih maju dan lebih berpendidikan berbanding 30 tahun yang lalu?

Adakah kemajuan menjadikan kita mundur dan pendidikan yang tinggi tidak menjadikan kita lebih bijaksana dalam menilai dan bertingkah laku?  Bilakah kita akan lebih matang untuk bersatu padu dalam isu-isu negara yang menjangkaui bangsa dan generasi?

Bilakah kita akan sedar mengenai isu-isu besar yang boleh meranapkan negara dan memiskinkan generasi mendatang jika tidak dieratkan perpaduan untuk menangani serta menentangnya daripada terus berleluasa tanpa batas masa dan sempadan?

Namun, baru-baru ini kita dikejutkan dengan musibah banjir besar di Selangor yang tidak pernah berlaku sebelum ini dan ia membenih kembali harapan bahawa perpaduan antara kaum masih hidup segar walaupun banjir tersebut membawa lumpur yang tebal.

Di sana-sini pelbagai bangsa berganding bahu membantu meringankan beban mereka yang ditimpa bencana.

Berbunga rasa di hati melihat fenomena ini, apatah lagi melihatnya dalam kalangan generasi muda. Kita perlukan suatu isu yang merentasi sempadan bangsa dan agama untuk semua bertaut hati memperjuangkannya.

Sebelum kita pergi jauh, dalam konteks Malaysia, apakah takrifan perpaduan yang sesuai? Secara umumnya perpaduan adalah kesamaan dan kesatuan identiti seperti satu bangsa dan satu budaya.

Bagi Malaysia yang mempunyai kepelbagaian etnik, bahasa, agama dan budaya, konsep yang ditekankan dalam Dasar Perpaduan Negara adalah ‘Perpaduan dalam Kepelbagaian’.

Takrifan ini mengambil kira sejarah negara dan penerimaan rakyat Malaysia bahawa negara kita terdiri daripada masyarakat majmuk.

Walaupun berlaku perubahan demografi etnik, semua individu masih kekal dengan pegangan agama, pengenalan etnik dan budaya masing-masing.

Menurut kajian yang dilakukan Akademi Pengajian Islam Kontemporari (ACIS), Universiti Teknologi MARA (UiTM) mengenai perpaduan kaum di Malaysia pada tahun 2014, analisis kajian mendapati lebih daripada 68 peratus responden daripada tiga kaum utama iaitu Melayu, Cina dan India tidak mengamalkan budaya dan adat resam selain dari budaya sendiri.

Kajian ini menunjukkan konsep asimilasi kurang diamalkan kerana setiap etnik masih mempertahankan budaya dan ada resamnya. Jika kita melihat di sekeliling kita, dapatan kajian ini masih lagi relevan pada hari ini.

Justeru itu, langkah-langkah dan tindakan perlu diambil pelbagai pihak bagi memupuk dan mengukuhkan lagi perpaduan dalam kepelbagaian ini tanpa perlu menunggu satu lagi bencana.

Kita semua sebagai rakyat Malaysia diikat oleh prinsip asas yang digariskan dalam Perlembagaan dan Rukun Negara.

Perlembagaan adalah undang-undang tertinggi negara yang didokong oleh semua rakyat bagi menjamin kestabilan, keamanan dan kemakmuran negara.

Manakala Rukun Negara adalah ideologi untuk menyeragamkan fahaman dalam kalangan pelbagai kelompok etnik dengan tujuan utama untuk membentuk perpaduan yang mantap.

Selagi semua pihak menghormati dan mengamalkan prinsip-prinsip yang terkandung dalam Perlembagaan dan Rukun Negara, aspirasi perpaduan akan dapat dicapai.

Namun bagaimana memastikan ia berlaku? Di sinilah pentingnya penerapan nilai-nilai ini dilakukan sejak peringkat awal pendidikan tidak kiralah di sekolah kebangsaan, vernakular dan sebagainya.

Faktor kedua yang sangat penting untuk mengukuhkan perpaduan adalah peranan pemimpin di semua peringkat dari yang paling rendah di peringkat Jawatankuasa Kampung (JKK) hinggalah peringkat tertinggi negara.

Merekalah yang paling utama membawa isu atau mempromosi kesatuan etnik dan bukannya memainkan isu perkauman untuk kepentingan peribadi dan politik masing-masing tanpa  tanggungjawab.

Cukup-cukuplah memainkan isu perkauman dan agama bagi meraih undi yang kesannya akan melebarkan jurang perpaduan.

Dalam konteks masa kini di mana dunia tanpa sempadan, peranan media sangat penting untuk mengetengahkan perpaduan antara kaum dan agama.

Cerita-cerita baik dan tidak berat sebelah perlu diulang-ulangkan. Media tidak seharusnya dimanipulasi oleh mana-mana pihak untuk membawa isu-isu sensitif atau cerita fitnah yang boleh meretakkan perpaduan kaum.

Peranan individu juga amat penting dalam memupuk perpaduan seperti yang dipamerkan dalam bencana banjir yang berlaku di Selangor.

Semua pihak mengetepikan agama, etnik, fahaman politik dan kepentingan peribadi untuk turun sama-sama membantu yang terkesan.

Jika kita semua bersatu, kita boleh memecahkan rantaian stereotaip yang selalu dijaja oleh setengah pihak untuk memecahkan perpaduan. Dengan perpaduan, kita mampu memastikan keamanan negara serta melindunginya dari segala kemungkinan.

“Bersatu kita teguh, bercerai kita roboh” akan terus relevan!

Artikel ini telah memenangi hadiah kedua Pertandingan Menulis Artikel sempena Bengkel Jom Menulis! pada 11 Disember 2021 anjuran Jabatan Penyiaran dan Komunikasi IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Sahut rayuan barisan hadapan

SERI KEMBANGAN – Awal Ogos lalu, MyCARE telah menghantar empat unit alat bantuan oksigen sumbangan pelajar-pelajar dari Z&SR Architectural Ventures SB, makanan kering yang disumbangkan oleh Torku Malaysia dan pensanitasi ke Hospital Ampang dan Hospital Serdang.

Sumbangan ini bagi menyahut rayuan barisan hadapan yang bertungkus lumus membantu dan merawat pesakit-pesakit Covid-19 dengan pelbagai kekurangan peralatan di hospital-hospital awam.

MyCARE sebelum ini telah memberikan tiga unit portable Multi-parameter Patient Monitors berharga hampir RM10,000 setiap satu dan 10 drip stands sebagai bantuan permulaan dan segera ke Hospital Ampang, Hospital Serdang dan Hospital Canselor Tuanku Muhriz (PPUKM).

“MyCARE turut menyeru kepada seluruh rakyat Malaysia untuk bersama dalam Tabung Bangkit Covid-19 untuk membantu barisan hadapan dan rakyat Malaysia yang terkesan. Bantuan ini merangkumi dari aspek peralatan, pendidikan, makanan dan lain-lain.”

Justeru, rakyat Malaysia yang prihatin boleh menyalurkan sumbangan ke https://mycare.qrd.by/covid.

Dalam perkembangan lain, MyCARE turut melaksanakan Hari Kesihatan Percuma yang menawarkan pelbagai khidmat percuma untuk golongan memerlukan di Gaza dengan kerjasama Tayba Charitable Medical Centre.

Antara khidmat percuma yang ditawarkan ialah pemeriksaan kesihatan, ubat-ubatan dan ujian makmal.

Seramai 10 doktor pakar terlibat daripada bahagian telinga hidung dan tekak (ENT), pediatrik, obstetrik dan ginekologi (O&G), pergigian, dermatologi, urologi, oftalmologi, pembedahan dan khatan, neurosurgeri, perubatan umum dan makmal.

Program ini telah menyantuni 1,150 orang di Beach Refugee Camp, antara kem termiskin di Gaza. Selain itu, bayi seawal 11 hari juga mendapat khidmat percuma ini.


IKRAM MUSLEH beraksi cemerlang di Jakarta

Dua lagi pasukan robotik sekolah IKRAM MUSLEH, Sekolah Rendah Al Amin Kuala Lumpur (SRIAAKL) dan Sekolah Menengah Islam Hira’ (SMIH) Jeram turut merangkul beberapa pingat dalam pertandingan robotik yang disertai kira-kira 550 peserta keseluruhan.

Dalam KRON 2016 anjuran Robotic Organizing Comittee Indonesia (ROCI) dan Kementerian Sains Teknologi dan Pengajian Tinggi, Indonesia (RISTEKDIKTI), dua emas telah diraih SRIAAG dalam acara Robot Creative Design melalui projek ‘21st Century Classroom Teaching Aid’ yang bertajuk ‘Phase of The Moon’ dan juga acara Volley Cup Robot Challenges.

Pasukan robotik SRIAGG acara Robot Creative Design diwakili oleh adik Khairul Faris Khairul Azli, Alif Hakimi Mat Ali dan Mukhlis Muhammad Sharif sementara acara Volley Cup Robot Challenges diwakili adik Alif Hakimi dan Ahmad Fauzan Muzammil Ahmad Nizam.

Pasukan robotik SMI Hira’  dan aksi mereka di sana

SMI Hira’ turut cemerlang apabila meraih satu pingat emas dalam acara Humanoid Line Racing Robot Challenges dan satu perak dalam acara Robot Creative Design sementara SRIAAKL memenangi pingat perak dalam acara 2 ON 2 Soccer.

Dua pingat perak SRIAAG diraih dalam acara Volley Cup Robot Challenges dan Brickspeed Challenges sementara dua gangsa diraih dalam acara Humanoid Trashure Hunt Robot Challenges dan Volley Cup Robot Challenges.

SRIAAG turut menerima tiga anugerah ‘Special Award’ dalam acara Humanoid Line Racing Robot Challenges, Humanoid Trashure Hunt Robot Challenges dan Brickspeed Challenges serta menerima satu anugerah ‘Appreciation Award’ daripada RISTEKDIKTI.

Tahniah kepada ketiga-tiga pasukan robotik sekolah dan guru-guru yang terlibat!

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Selamatkan pelarian Fallujah!

Kira-kira 86,000 daripada 300,000 penduduk terpaksa keluar dari Fallujah setelah pertembungan antara tentera Iraq dan ISIS di Fallujah yang berakhir 26 Jun 2016 ditambah pula dengan suhu sehingga 47 darjah Celsius yang menjejaskan kesihatan dan mengancam nyawa para pelarian.

Kelengkapan agensi pelarian UNHCR pula hanya mampu menampung sehingga 16,830 orang pelarian sahaja iaitu sekitar 19% daripada keseluruhan jumlah pelarian Fallujah. Di samping itu, ribuan pelarian mengalami dehidrasi kerana bekalan air per individu dihadkan kepada 3 liter berbanding keperluan 10 liter sehari.

PBB turut mengumumkan bahawa sejumlah RM260 juta (USD65 juta) diperlukan untuk menampung keperluan di Fallujah.

Atas kesedaran ini, Salam Iraq, sebuah agensi di bawah Humanitarian Care Malaysia (MyCARE) telah melancarkan kempen Tabung Kecemasan Fallujah (Fallujah Emergency Appeal) bagi membantu lebih 86,000 pelarian Fallujah.

Sehingga 3 Ogos 2016, sumbangan yang diterima hanyalah 30% daripada jumlah kutipan yang disasarkan. Oleh itu, rakyat Malaysia yang prihatin dan dermawan dirayu untuk menyumbang dalam kempen ini yang berlangsung hingga 31 Ogos 2016.

Sumbangan berbentuk kewangan dan penyebaran maklumat tentang kempen ini kepada rakan-rakan yang lain amat dihargai dan diperlukan. Bantuan akan difokuskan kepada makanan dan keperluan asasi yang akan disalurkan melalui rakan NGO di sana.

1. Salurkan sumbangan anda atas nama ‘Humanitarian Care Malaysia Berhad’ (Akaun Maybank Islamic : 5642-5856-0698).

2. Maklumkan melalui e-mel ke salamiraq@mycare.org.my bersama salinan slip atau Whatsapp/Telegram ke 019-6551948 dan nyatakan kemasukan untuk ‘Fallujah’.

Untuk maklumat lanjut, sila hubungi Ibu Pejabat MyCARE di talian 03-8941 2341 (En Aiman).

Dengan sumbangan tersebut, diharapkan kita dapat bersama-sama menjayakan kempen ini agar nyawa rakyat awam Iraq yang terperangkap dalam krisis kemanusiaan di sana dapat diselamatkan, insya-Allah.


Menutup Aurat Adalah Kewajipan Wanita Muslim Bukan Pilihan

Isu diskriminasi terhadap pekerja wanita Islam, berpakaian menutup aurat seringkali menjadi perbahasan dalam masyarakat. Isu terkini, melibatkan kejadian jururawat Naziah Sauni Samat yang diberhentikan kerja oleh majikannya, Damai Services Hospital kerana enggan mengenakan pakaian seragam berlengan pendek.

Menurut laporan media, pihak pengurusan hospital menegaskan, pemberhentian itu adalah kerana masalah disiplin pekerja terbabit. Pihak pengurusan Damai Services Hospital juga menyatakan polisi pakaian berlengan pendek untuk jururawat telah berkuatkuasa sejak hospital itu beroperasi pada tahun 1989. Jururawat tidak dibenarkan memakai lengan panjang kerana dikhuatiri akan menyebabkan jangkitan kuman ketika mengurus pesakit.

Pada masa yang sama, Timbalan Menteri Kesihatan Datuk Seri Dr Hilmi Yahaya, dalam ulasannya mengatakan bahawa jururawat di hospital kerajaan yang beragama Islam dibenarkan berpakaian menutup aurat dengan mengenakan pakaian berlengan panjang. Kajian saintifik setakat ini juga menunjukkan bahawa tiada bukti bahawa berpakaian lengan panjang meningkatkan risiko jangkitan penyakit.

Wanita IKRAM prihatin terhadap isu ini kerana ianya membabitkan hak, kebajikan dan KEWAJIPAN seorang pekerja wanita Islam berpakaian sebagaimana yang dituntut oleh agamanya.

Apa yang berlaku ini, menunjukkan tentang suatu cabaran kepada masyarakat dalam melaksanakan usaha menghapuskan segala bentuk diskriminasi terhadap wanita termasuk dalam bidang ekonomi, politik, sosial dan budaya.

Perkara 8(2) Perlembagaan Persekutuan secara jelas menyebut tidak boleh ada diskriminasi terhadap warganegara semata-mata atas alasan agama, keturunan, tempat lahir, jantina atau perlantikan mana-mana jawatan.

Ekoran dari peristiwa ini juga, pihak Damai Services Hospital mendapat ancaman apabila pintu utama Hospital Damai Service Sdn Bhd di Taman Melawati, disimbah cat putih oleh dua individu yang menunggang motosikal.

1. Pihak Damai Services Hospital SDN BHD, agar melihat dan mengkaji semula Peraturan Pakaian Jururawat yang sudah mereka amalkan selama 26 tahun sejak 1989.

Memang benar sebagai majikan mereka berhak menentukan polisi dan dasar sendiri namun dari aspek lain, kesediaan mereka untuk bertolak ansur dan membenarkan jururawat memakai pakaian seragam berlengan panjang sesuai tuntutan hukum Islam adalah merupakan satu langkah bijaksana dan mesra pekerja di samping ini akan memberikan pilihan terbaik kepada 41 orang jururawat mereka yang juga beragama Islam yang sekali gus akan memberi keselesaan dan ketenangan kepada mereka kerana dapat melaksanakan tuntutan berpakaian sebagaimana ajaran agama Islam.

2. Semua pihak hendaklah menghadapi isu ini dengan matang dan bijaksana. Janganlah ada pihak yang menangguk di air yang keruh. Peristiwa simbah cat adalah satu tindakan yang wajar dikecam kerana ia bukan suatu budaya mulia dan bukan daripada ajaran Islam malah ia hanya memburukkan lagi suasana.

Islam sangat menganjurkan dialog dan perbincangan serta meraikan kepelbagaian agama, perbezaan pendapat, kaum dan budaya.

3. Setiap pekerja wanita mestilah mengetahui hak-hak mereka yang dijamin melalui perlembagaan dan undang-undang. Mereka juga harus berani tampil untuk membuat aduan atas mana-mana majikan yang mengenakan sebarang peraturan yang bercanggah dengan hukum Islam sekali gus juga melakukan eksploitasi wanita.

4. Wanita Islam juga perlu bijak memilih bidang pekerjaan yang bersesuaian bagi memastikan tuntutan agama, tugas dan tanggungjawab utama mereka sebagai anak, isteri dan ibu tidak terabai kerana tuntutan kerjaya.

Semoga dengan ini, kita dapat melahirkan masyarakat rahmah dan harmoni, saling hormat menghormati dan prihatin terhadap keperluan masing-masing.

Datin Paduka Hajah Che Asmah IbrahimKetua Wanita Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Di Mana Peruntukan Bajet 2013 Khusus Untuk Menangani Gejala Sosial Masyarakat Yang Semakin Meruncing?

Bajet 2013 yang dibentangkan YAB Perdana Menteri pada Jumaat lepas membawa tema: “Memakmur Negara, Mensejahtera Rakyat”. Bajet tersebut dikatakan menandakan keprihatinan kerajaan terhadap suasana semasa kehidupan rakyat di setiap peringkat. Dalam aspek meningkatkan kesejahteraan sosial, Bajet 2013 memperuntukkan sebanyak RM591 juta untuk mengurangkan jenayah dengan pelbagai usaha memperkasakan agensi penguatkuasaan khususnya PDRM mencapai NKRA yang telah ditetapkan.

Kami, wakil beberapa NGO yang disebutkan di bawah, berpandangan langkah tersebut adalah satu pendekatan yang tidak strategik. Ianya tidak bertujuan mengurangkan kadar jenayah di peringkat akar umbi, sebaliknya hanya cuba menyelesaikannya di peringkat penguatkuasaan dan perundangan semata-mata. Kami yakin, usaha tersebut hanya bersifat reaktif dan tidak mampu menangani permasalahan peningkatan jenayah sosial dalam masyarakat. Usaha pencegahan adalah jauh lebih baik dan strategik daripada sekadar merawat sesuatu gejala.

Dari kiri: Dr Harlina, Pn Rosmawati dan Ustaz Roslan.

Kami menyatakan rasa kesal tiadanya satu peruntukan khas dalam Bajet 2013 yang menjurus kepada usaha serius dan bersepadu menanngani gejala sosial dan sosial yang semakin membarah dan meruncing dalam masyarakat hari ini. Betapa saban hari, statistic membuktikan terdapatnya peningkatan pelbagai jenis gejala sosial dan seksual berlaku.

Peningkatan kes kehamilan luar nikah dan bilangan anak tak sah taraf:

Kes pembuangan bayi yang begitu ketara :

Semakin ramai golongan remaja yang sepatutnya menjadi harapan bangsa dan negara, terbabit dalam pelbagi jenayah seperti samun, peras ugut, ragut, gengsterisme, ketagihan dadah dan alkohol, rogol, cabuk dan bunuh. Jenayah sadis yang membabitkan ahli keluarga terdekat juga semakin berleluasa.

Kami ingin menekankan, peningkatan gejala sosial yang semakin kritikal ini amat membimbangkan dan menimbulkan kesan psikologi yang mendalam kepada ahli masyarakat. Amatlah wajar, semua usaha dan sumber yang ada digembleng untuk segera menangani isu gejala sosial ini dengan pelbagai langkah pencegahan dan rawatan yang lebih berkesan, agar ianya tidak semakin parah dan di luar kawalan. Usaha komprehensif dan intensif ini pastinya memerlukan banyak sokongan dan dokongan. Memperuntukkan sumber kewangan dan dana yang mantap, stabil dan mencukupi bagi melaksanakan usaha penting ini sewajarnya menjadi keutamaan pihak kerajaan buat masa ini.

Kami ingin menegaskan, usaha meningkatkan prasarana fizikal dan tahap ekonomi rakyat semata-mata, tanpa memberikan penekanan kepada aspek pembangunan insaniah yang menitikberatkan konsep amanah, integriti dan pertanggungjawaban, dibimbangi akan lebih mendatang kan mudarat dan kerosakan.

Sebagai pihak sukarelawan dan NGO yang sekian lama terbabit secara langsung dengan usaha pencegahan dan rawatan pemulihan kelompok yang terlibat dengan gejala sosial dan seksual, IKRAM membuat penegasan menuntut semua pihak – setiap ahli masyarakat, remaja, ibu bapa, orang dewasa dan khususnya pihak kerajaan :

Kami menuntut agar penegasan ini diberi perhatian sewajarnya oleh pihak kepimpinan negara, demi Malaysia yang lebih sejahtera, untuk semua!

Prof Madya Dr Harlina Halizah Binti Haji Siraj

Ustaz Mohamed Hanafiah Bin Abdul Malek

Pengerusi Rumah Iman 1 dan 2 (SIDIM)

Penyelia Baitul Islah PERKID Shah Alam


Kuota Jemaah Haji 2023 Kembali Kepada Asal

SERI KEMBANGAN – Kuota asal jemaah haji dari Malaysia pada tahun ini kembali kepada yang asal iaitu 31,600.

Keputusan itu dibuat hasil kata sepakat yang dipersetujui antara Malaysia dan kerajaan Arab Saudi dalam mesyuarat khas bersama Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dan Menteri Haji dan Umrah Arab Saudi, Dr Tawfiq Fawzan Al-Rabia pada Isnin.

“Saya yakin penilaian telah dibuat dalam semua aspek bagi memastikan keselamatan bakal-bakal jemaah haji dari seluruh dunia terjamin semasa menunaikan rukun Islam yang kelima ini,” ujarnya mewakili Malaysia menzahirkan rasa syukur dan mengucapkan jutaan terima kasih kepada kerajaan Arab Saudi atas kuota penuh itu.

Beliau berkata dalam mesyuarat tersebut, Tawfiq turut memuji Malaysia khususnya pihak Lembaga Tabung Haji (TH) atas pengendalian haji terbaik, sistematik dan tahap layanan jemaah haji yang patut dicontohi.

“Saya memberikan penegasan bahawa TH akan sentiasa berusaha memberikan perkhidmatan terbaik kepada bakal jemaah haji Malaysia dan akan mematuhi ketetapan daripada kerajaan Arab Saudi.”

Menerusi laman Facebooknya, beliau menyeru semua umat Islam bersama-sama berdoa kepada Allah SWT agar mempermudahkan perjalanan haji tahun ini serta mendoakan semoga pihak TH dapat menguruskan jemaah haji Malaysia dengan baik dan lancar.

Terdahulu, kuota jemaah haji Malaysia pada tahun 2022 adalah sebanyak 14,306 jemaah yang dibenarkan untuk menunaikan Rukun Islam kelima itu dan pada 2019 ialah sebanyak 31,600.

Kuota jemaah bagi musim haji 2022 tersebut, sudah tentunya berikutan penilaian dan langkah berjaga-jaga demi memastikan kesihatan dan keselamatan semua jemaah haji dari seluruh dunia berikutan wabak Covid-19.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Anwar Ucap Tahniah Erdogan Dipilih Presiden Turkiye

SERI KEMBANGAN – Perdana Menteri, Dato’ Seri Anwar Ibrahim menyertai pemimpin dunia yang lain mengucapkan tahniah kepada Presiden Turkiye, Recep Tayyip Erdogan yang telah memenangi pilihan raya penentu pada Ahad.

Anwar dalam ucapan tahniahnya berkata, Malaysia berharap dapat bekerjasama rapat dengan Turkiye untuk meningkatkan lagi hubungan dua hala sedia ada.

“Tahniah kepada Tuan Yang Terutama Presiden Erdogan kerana dipilih sebagai Presiden ke-13 Republik Turkiye dalam pilihan raya presiden baru-baru ini.”

“Turkiye akan terus memainkan peranan membina sebagai pemain serantau dan global yang penting,” kata Anwar di akaun Twitternya.

Dalam pada itu, beberapa pemimpin Islam dan dunia Arab turut menghantar perutusan tahniah masing-masing atas kemenangan Erdogan.

Emir Qatar, Sheikh Tamim bin Hamad Al Thani dalam panggilan telefon kepada Erdogan mengucapkan tahniah atas kemenangan beliau dan mendoakan Turkiye di bawah kepimpinan Erdogan semakin pesat membangun.

Erdogan turut merakamkan ucapan penghargaan beliau dan berharap agar kerjasama dua hala yang terjalin antara kedua-dua negara dapat diperkukuh dalam mencapai kemaslahatan bersama demi kesejahteraan serantau, menurut Agensi Berita Qatar (QNA).

Di Arab Saudi, Penjaga Dua Kota Suci, Raja Salman bin Abdulaziz Al Saud dalam perutusan tahniah baginda berkata: “Tahniah kerana mendapat mandat sekali lagi daripada rakyat sebagai Presiden Turkiye bagi penggal kedua.”

Putera Mahkota Arab Saudi, Mohammed bin Salman Abdulaziz Al Saud turut mendoakan Erdogan dan Turkiye, “Semoga hubungan baik yang terjalin antara kedua-dua negara sejak sekian lama akan terus utuh,” menurut laporan Agensi Berita Saudi (SPA).

Presiden Palestin, Mahmoud Abbas yang dipetik WAFA, agensi berita rasmi negara itu turut menyampaikan ucapan tahniah beliau kepada Erdogan dan menyatakan penghargaan kepada sokongan kerajaan Turkiye kepada perjuangan rakyat Palestin selama ini.

Raja Bahrain Raja Hamad Isa Al Khalifa pula bertitah: “Tahniah kerana mendapat mandat sekali lagi daripada rakyat sebagai Presiden Turkiye bagi penggal kedua.”

“Semoga hubungan baik yang terjalin antara kedua-dua negara sejak sekian lama akan terus utuh,” titah baginda dalam perutusan tahniah sempena kemenangan Erdogan, lapor Agensi Berita Bahrain (BNA).

Selain itu, Setiausaha Agung Pertubuhan Kerjasama Islam (OIC), Hissein Brahim Taha di akaun Twitter rasminya hari ini, turut mengutuskan ucapan tahniah atas kejayaan Erdogan mempertahankan jawatan presiden Turkiye, di samping mendoakan kemajuan republik berkenaan.

Turut tidak ketinggalan menyampaikan ucapan tahniah, Raja Jordan Raja Abdullah II, Sultan Oman Sultan Haitham bin Tariq Al Said dan Emir Kuwait Sheikh Nawaf Al Ahmad Al Jaber Al Sabah.

Kemenangan Erdogan mempertahankan kedudukannya turut menerima liputan meluas media di Amerika.

CNN membuat liputan menyeluruh sepanjang pilihan raya termasuk sambutan meriah yang berlangsung sehingga larut malam di Ankara selepas Erdogan diisytiharkan sebagai pemenang, lapor Agensi Anadolu.

The New York Times, turut menyediakan ruangan khas di laman sesawangnya untuk berita dan kemas kini mengenai pilihan raya itu.

“Presiden Erdogan menang pemilihan semula selepas berdepan cabaran besar,” tulis The Times.

The Wall Street Journal (WSJ) pula melaporkan artikel bertajuk: “Pemimpin paling lama berkhidmat di negara itu menewaskan pencabar utamanya dalam pilihan raya penentu.”

Artikel itu turut memuatkan kenyataan bekas duta Amerika Syarikat (AS) ke Turkiye, James Jeffrey, yang menyifatkan Erdogan “tenang berdepan tekanan”  dan “tahu apa yang dilakukannya.”

The Washington Post melaporkan: “Penyandang presiden terselamat daripada dicabar oleh calon yang disokong gerakan pembangkang bersatu.”

Akhbar Politico pula mengeluarkan berita bertajuk “Erdogan Turki Menang Lagi.”

“Erdogan berada dalam kedudukan yang kuat untuk mempengaruhi bukan sahaja hala tuju masa depan demokrasi di negara yang dihuni 85 juta penduduk itu, malah membentuk politik di rantau ini dan selainnya,” lapor Politico.

Pengerusi Majlis Pilihan Raya Turkiye, Ahmet Yener, mengumumkan Erdogan telah dipilih semula sebagai presiden dalam pilihan raya penentu yang diadakan pada Ahad, dengan mengatasi pencabarnya Kemal Kilicdaroglu.

Menurut keputusan tidak rasmi, Erdogan memperoleh 52.14 peratus, manakala Kilicdaroglu mendapat 47.86 peratus undian.

Pada pengundian pusingan pertama 14 Mei lalu, Erdogan memperoleh kelebihan hampir lima mata ke atas Kilicdaroglu tetapi gagal mencapai 50 peratus undian yang diperlukan untuk menang.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ziarah Baitulmaqdis untungkan Israel – BDS Malaysia

“Walaupun ada golongan Palestin yang akan mendapat manfaat daripada lawatan tersebut (seperti pemilik kedai dan pembantu pelancong), namun secara umum dan jangka panjang, ia akan lebih menguntungkan rejim Zionis Israel yang mahu mewujudkan normalisasi hubungan di antara Israel dan negara lain.”

“BDS ingin menyatakan pendirian bahawa kami tidak bersetuju dengan lawatan tersebut,” tegasnya dengan menambah, ziarah tersebut tidak membantu dalam usaha memboikot negara Israel.

Jelasnya lagi, semua pelawat ke Baitulmaqdis mesti mengisi borang imigresen Israel dan Israel akan menggunakan trend kemasukan pelawat ke kawasan di bawah kawalannya sebagai bukti bahawa negara Israel (yang bagi mereka adalah termasuk Tebing Barat) adalah aman dan terkawal.

“Israel akan dengan bangga mengumumkan kepada dunia bahawa pelancongan ke Israel telah meningkat dan akan menggalakkan lebih ramai orang asing menziarahi Baitulmaqdis untuk menaikkan imej Israel.”

Oleh itu, jelas BDS Malaysia, pihaknya bersetuju dengan pendirian gerakan BDS antarabangsa yang menyatakan bahawa hanya rakyat Palestin yang wajar menziarahi Baitulmaqdis (termasuk Masjid Al-Aqsa). Semua warga negara lain adalah tidak wajar menziarahi Baitul Maqdis dan mana-mana kawasan di bawah kawalan rejim Zionis Israel.

“Pengecualian hanya diberikan kepada individu atau kumpulan yang boleh membuktikan bahawa lawatan mereka akan memberikan keuntungan secara langsung kepada gerakan anti Israel contohnya wartawan yang masuk untuk melaporkan kekejaman rejim Israel terhadap rakyat Palestin.”

Tambah BDS Malaysia, pendirian ini adalah selaras dengan fatwa ulama Islam yang terkenal di dunia termasuk Syeikh Yusuf al-Qaradawi yang berpendapat bahawa selagi Baitulmaqdis dan Masjid al-Aqsa adalah di bawah kawalan rejim Zionis Israel, menziarahinya adalah dilarang kerana hanya akan memberikan keuntungan dalam pelbagai segi kepada Israel.

Sumber: BDS Malaysia | Kredit foto: The Telegraph


Cara berbeza rai bahasa ibunda

“Tarikh ini menjadi lebih penting dan bermakna bagi semua orang di seluruh dunia kerana tarikh ini meraikan semua bahasa ibunda yang ada di dunia,” kata Pengarah Program HBIA 2021, En Tan Soon Lim.

Selain itu, bahasa menggambarkan budaya, tradisi dan disiplin pelbagai bangsa yang terdapat di seluruh dunia sebagaimana beliau memetik kata-kata Nelson Mandela, “Jika anda bercakap dengan manusia dalam bahasa yang beliau fahami, beliau akan menyimpan isi percakapan anda dalam kepala. Jika anda bercakap dengan beliau dalam bahasa ibundanya, beliau akan menyimpan isi percakapan anda dalam hatinya”.

“Jika kita tidak melindungi dan memelihara bahasa ibunda kita seperti yang ada sekarang, bahasa akan hilang ditelan masa seperti beberapa bahasa yang telah pun lenyap ditelan zaman,” tambahnya.

Menurutnya ketika sesi sidang media sambutan yang diadakan secara dalam talian hari ini, adalah menjadi tugas semua, bukan sahaja untuk melindungi dan memelihara bahasa kita sendiri tetapi menghormati semua bahasa lain di dunia.

“Setiap bahasa ibunda adalah sangat kaya dengan kebaikannya yang tersendiri dan mewujudkan kepelbagaian budaya, tradisi, nilai-nilai, disiplin dalam diaspora manusia,” jelasnya.

Dalam pada itu, tujuan Hari Bahasa Ibunda Antarabangsa diadakan bertujuan mempromosikan kepelbagaian linguistik dan budaya serta menggalakkan penggunaan bahasa untuk memelihara warisan dan budaya.

Sambutan ini telah dicetuskan oleh UNESCO (Pertubuhan Pendidikan, Sains dan Kebudayaan Pertubuhan Bangsa-Bangsa Bersatu) untuk mempromosikan penyebaran bahasa ibunda dan kesedaran sepenuhnya mengenai tradisi linguistik dan budaya di seluruh dunia serta memberi inspirasi kepada perpaduan berdasarkan pemahaman, toleransi dan dialog.

Pada tahun yang kesebelas sambutan Hari Bahasa Ibunda Antarabangsa ini, beberapa NGO telah bersepakat untuk menganjurkan sambutan ini pada 21 Februari 2021, Ahad, dari jam 10.00 pagi hingga 11.20 tengah hari dengan siaran secara langsung di laman Facebook ‘Sambutan Hari Bahasa Ibunda Antarabangsa 2021’.

Turut bersama dalam penganjuran yang akan diadakan ialah Dewan Perhimpunan China Kuala Lumpur dan Selangor (KLSCAH), Pertubuhan Ikram Malaysia (IKRAM), Tamil Foundation Malaysia (TFM), Pusat Pembangunan Kebudayaan LLG, Jaringan Orang Asal SeMalaysia (JOAS), Persekutuan Persatuan- Persatuan Lembaga Pengurus Sekolah Cina Malaysia (Dong Zong) dan NGO-NGO lain serta rakan strategik.

Berikutan wabak Covid-19 yang melanda, pihak penganjur telah merancang untuk menyambut HBIA 2021 dengan sedikit kelainan daripada tahun-tahun sebelumnya.

Antara aktiviti yang akan dianjurkan pada tahun ini ialah:

1. Ucapan khas oleh Pesuruhjaya Tinggi Bangladesh di Malaysia, HE Mr Md Golam Sarwar2. Persembahan khas oleh orang Asli dari Selangor dan Orang Asal dari Sarawak dan Sabah3. Acara persembahan kebudayaan4. Projek penggambaran video pendek HBIA 2021 5. Pertandingan Melukis dan Menulis Esei6. Forum Belia

“Kami berharap acara sambutan HBIA 2021 akan berjaya menarik kehadiran yang lebih menggalakkan pada tahun ini daripada masyarakat,” ujar Soon Lim.

Beliau juga turut menyeru semua pelajar, belia, pelajar kolej, organisasi-organisasi dan masyarakat umum untuk hadir memperingati sambutan Hari Bahasa Ibunda Antarabangsa ini.

“Marilah kita bersama meraikan bahasa ibunda kita.”

Turut hadir dalam sidang media hari ini ialah wakil-wakil penganjur iaitu Puan Usharani Sarkunavalu dan Encik Yuva (Tamil Foundation), Puan Mei Sha (LLG), Ustaz Megat Mohamed Amin Megat Mohamed Nor (IKRAM) dan Encik Yusri Ahon (JOAS) serta organisasi bersama yang lain.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kisah berencam 2021: Sedarkah kita?

Pelbagai peristiwa melatari perjalanan kehidupan rakyat Malaysia pada tahun 2021 ini. Boleh jadi sesetengahnya menjadi ingatan yang sangat mengesankan kepada mereka yang melaluinya.

Perintah Kawalan Pergerakan (PKP) yang dikuatkuasakan sejak tahun 2020 lalu, membataskan untuk bertemu ibu bapa di kampung halaman, sanak keluarga apalagi rakan taulan. Hingga ada di antara mereka kehilangan insan tersayang berikutan wabak Covid-19 yang membunuh itu.

Bukan itu sahaja, kerana ujian pandemik yang melanda, ramai dari kalangan rakyat Malaysia merasai peritnya kehilangan nyawa, pasangan, kerja dan sumber pendapatan. Tidak kurang juga yang mengalami tekanan emosi dan mental kerana pendemik ini.

Pelbagai isu yang terpaksa dihadapi rakyat, apatah lagi dalam keadaan ‘paksa rela’ duduk di rumah dan tidak boleh ke mana-mana. Ujian yang bukan sedikit perlu didepani, walaupun tiada siapa yang menghendaki.

Semua itu kita dapat lihat realitinya di media sosial, keluhan demi keluhan, kegusaran demi kegusaran bagaimana untuk terus melaluinya.

Pergolakan politik negara yang tidak menentu, sedikit sebanyak memberikan tempias kepada keharmonian negara. Seakan tiada belas ihsan kepada rakyat yang tersepit dan terhimpit dengan situasi yang melanda. Dan sekali lagi dalam kurang 5 tahun, negara ini bertukar lagi kepimpinan negaranya.

Kerana wabak yang melanda itu juga, menyebabkan agenda-agenda yang kebiasaan yang dilakukan tidak dapat dilaksanakan berikutan beberapa faktor dan standard operating procedure (SOP) yang kadang-kadang pada sudut pelaksanaan dan penguatkuasaannya tidak adil dan membela pihak-pihak tertentu sahaja.

Kekecewaan rakyat terhadap tampuk pemerintahan baharu makin meruncing. Hari demi hari, rakyat seolah-olah terpaksa bangun membela nasib sendiri. Maka benarlah juga momokan “kita jaga kita “ itu.

Isu kelaparan yang dihadapi rakyat, kesempitan hidup, pendidikan juga masalah sosial rakyat yang masih belum nampak noktahnya.

Pelaksanaan Pengajaran dan Pembelajaran di Rumah (PdPR) yang sangat mencabar bagi sebahagian guru-guru dan para pelajar, menjadikan pembelajaran agak tidak melaju. Masalah ketiadaan gajet dan kelajuan Internet menjadi faktor utama.

Berikutan pandemik ini juga, sangat memberi kesan kepada sistem ekonomi, kewangan, malah turut menjejaskan kesihatan mental rakyat.

“Seperti sewaktu PKP 1.0 terdapat banyak kes membabitkan masalah mental, kes bunuh diri juga banyak berlaku, cuma kita tidak hebohkan perkara ini,” menurut kata Menteri Kanan Keselamatan, Dato’ Sri Ismail Sabri Yaakob (yang kini Perdana Menteri Malaysia) pada sidang akhbar yang disiarkan media pada 22 Mei 2021 lalu.

Sebagaimana yang dilaporkan media pada 18 November 2020, berdasarkan statistik Polis Diraja Malaysia (PDRM), sebanyak 266 kes bunuh diri dilaporkan sejak 18 Mac hingga 30 Oktober lalu ketika PKP 1.0.

Itu adalah angka yang disiarkan. Tentunya, angka itu lebih lagi daripada apa yang didedahkan kepada rakyat dan belum lagi kita lihat data statistik terkini. Bagaimanakah kesihatan mental rakyat Malaysia kini?

Di manakah penyelesaiannya? Apakah tindakan atau strategi rasional yang akan dilakukan jika segala itu terjadi dan terjadi lagi? Ia seakan tiada berkesudahan walaupun tahun 2022 bakal membuka tirainya.

Dan kehidupan rakyat terus terumbang-ambing dek kerana rakusnya mereka yang berkuasa atau dungunya mereka yang perlu memikirkan dan merancang strategi untuk mengeluarkan rakyat dari kemelut ini.

Apa kesudahan cerita yang hangat suatu waktu dahulu itu? Lembaran ini seharusnya dibuka sentiasa, sehingga pembunuhnya dibawa ke muka pengadilan.

Jangan sampai apabila bertukar kuasa pemerintahan, barulah isu ini akan dihangatkan semula.

Teruslah perjuangkan isu rakyat ini sebagaimana slogan Perdana Menteri Malaysia di awal memegang tampuk kuasa, ‘Keluarga Malaysia’.

Maka seharusnya isu itu ditangani dengan bersungguh-sungguh. Walaupun ia tidak diteruskan, suara-suara rakyat akan tetap terus memperjuangkannya.

Seperti yang disebut oleh Atriza Umar dalam artikelnya yang bertajuk ‘Kes Adib: Dulu berkokok, sekarang menyorok?’ yang diterbitkan di portal IKRAM pada 7 Oktober 2021 lalu;

“Semoga keadilan dan kebenaran akan terus diperjuangkan dan ditegakkan tanpa mengira masa dan tempat, tanpa memilih bulu dan darjat, tanpa melihat musuh atau sahabat.”

Jika dilihat hujung tahun 2021, tepatnya bulan Disember, diakhiri dengan ujian yang tidak berkesudahan rakyat. Banjir yang melanda di beberapa negeri, sangat meninggalkan kesan yang mendalam kepada mereka yang terlibat.

Segala harta benda tenggelam sekelip mata. Banjir yang melanda seakan tiada memberi isyarat kepada sesiapa. Apalagi tindakan pihak berkuasa menangani situasi yang terjadi sangatlah lembab.

Hakikatnya, rakyat baharu saja menarik nafas lega, menjalani kehidupan seperti biasa dan melakukan kerja-kerja untuk kelangsungan hidup setelah lama terkurung.

Sewajarnya pelbagai inisiatif disegerakan oleh pihak kerajaan bagi menangani pelbagai permasalahan rakyat dan bukan sebaliknya.

Rakyat bukanlah tidak boleh menerima takdir ujian dan musibah, rakyat cuma kesal dengan cara dan tindakan pihak berkuasa menangani tragedi banjir ini dengan cara acuh tidak acuh dan tidak bersungguh-sungguh. Sepatutnya isu perbezaan fahaman politik dan birokrasi dibuang jauh-jauh ketika berhadapan dengan bencana kemanusiaan ini.

Justeru, sebagai rakyat Malaysia, tentunya kita mengharapkan agar negara ini kembali ke arah yang lebih baik, tanpa Covid-19, tanpa rasuah, tanpa penunggang agama, tanpa maksiat, tanpa penindasan, tanpa pembohongan dan tanpa keburukan yang tidak diingini.

Artikel ini telah memenangi hadiah pertama Pertandingan Menulis Artikel sempena Bengkel Jom Menulis! pada 11 Disember 2021 anjuran Jabatan Penyiaran dan Komunikasi IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ukhuwah Lambang Keimanan, Pasak Perjuangan – Presiden IKRAM

SHAH ALAM – Acara tahunan yang ditunggu-tunggu, Perhimpunan Tahunan IKRAM (PTI 2023) sedang berlangsung dengan jayanya di IDCC, di sini hari ini, bertemakan “Teguhkan Ukhuwah, Sebarkan Rahmah”.

Presiden IKRAM, Hj Badlishah Sham Baharin membuka ucapan dasarnya di hadapan kira-kira 2,000 orang ahli yang hadir, dengan menitikberatkan kepentingan tautan ukhuwah yang sentiasa menjadi pasak kepada pertubuhan IKRAM.

Beliau kemudian menceritakan semula cabaran yang dihadapi oleh ahli-ahli ketika dunia dilanda wabak Covid-19 yang telah membataskan aktiviti-aktiviti IKRAM seperti usrah, mesyuarat dan juga perhimpunan, namun mereka tetap kental menghadapi kekangan yang dihadapi.

“Walaupun ramai yang kekok terutama generasi seperti saya pada awalnya. Namun kini, ia menjadi sebahagian praktis dalam gerak kerja pengurusan organisasi, dakwah dan islah kita.”

Hj Badlishah Sham turut memesan, oleh kerana Covid-19 bukan lagi suatu ancaman kepada masyarakat, maka beliau menggalakkan agar aktiviti-aktiviti yang dijalankan oleh ahli IKRAM diadakan secara fizikal bagi memupuk dan mengukuhkan lagi ukhuwah antara mereka.

Beliau juga mengucapkan terima kasih kepada ahli-ahli IKRAM yang telah menyumbangkan tenaga, barang dan wang bagi membantu barisan hadapan bagi memerangi wabak Covid-19 yang tular di Malaysia dan dunia pada 2020.

Dalam ucapannya juga, Hj Badlishah menyatakan kepentingan ukhuwah yang merupakan lambang keimanan dan pemacu obor perjuangan, sepertimana maksud hadis:

“Tidak sempurna iman seseorang di antara kamu hingga ia mencintai untuk saudaranya segala apa yang ia cintai untuk dirinya sendiri.” (HR Bukhari, No. 13)

Beliau juga menyatakan bahawa ikatan ukhuwah akan menjamin ikatan keimanan yang kukuh di antara manusia sepertimana yang dikatakan oleh Mursyid Am Ikhwan Muslimin, imam Hasan al-Banna bahawa ikatan akidah merupakan ikatan yang paling kukuh dan paling berharga.

Selain itu, beliau berkata bahawa ukhuwah juga merupakan asas pembinaan sebuah masyarakat Islam yang kukuh.

Beliau mengumpamakan ukhuwah sebagai satu jasad yang mana satu anggota memperkuatkan satu anggota yang lain. Apabila satu anggota jasad itu terasa sakit, maka seluruh anggota yang lain akan turut menanggung penderitaannya.

Menurut Hj Badlishah Sham, ukhuwah bukan sahaja dapat menguatkan IKRAM itu sendiri, akan tetapi ia juga dapat mendorong perkongsian maklumat, hubungan erat dan kerjasama yang lebih baik dan efektif dalam pelbagai usaha, inisiatif dan projek dalam IKRAM.

Tambahnya, ukhuwah juga memperhebatkan tarbiah ahli-ahli IKRAM, serta dapat memberi sokongan emosi dan mental di kalangan mereka.

Dalam ucapannya juga, Hj Badlishah Sham menekankan kepentingan menyebarkan konsep rahmah dalam kalangan ahli-ahli IKRAM dan juga masyarakat lain di Malaysia.

“Melalui penyebaran berkenaan konsep Rahmah, masyarakat akan lebih cenderung untuk memahami betapa pentingnya konsep Rahmah di dalam pembinaan negara.”

“IKRAM sendiri ingin melihat terbinanya sebuah Negara Rahmah di Malaysia dengan agenda kebajikan dan pengislahan terus diberi keutamaan demi perubahan yang lebih baik untuk rakyat dan negara,” jelasnya.

Bukan sahaja konsep rahmah dapat memperkenalkan imej Islam sebagai agama yang adil, sederhana dan santun terhadap semua manusia dan sekitarnya, selari dengan tujuan pengutusan Rasulullah SAW sebagai Rahmatan Lil Alamin, iaitu rahmah untuk seluruh alam.

Oleh itu, beliau turut berpesan agar ahli-ahli berkhidmat kepada seluruh umat manusia dan menjadi contoh rahmah sama ada melalui hati, lisan mahupun perbuatan. Hal ini juga selari dengan tema Perhimpunan Tahunan IKRAM pada tahun ini iaitu “Teguhkan Ukhuwah, Sebarkan Rahmah”.

Beliau mengakhiri ucapan beliau dengan mendorong ahli-ahli IKRAM untuk bangkit, perbaiki dan islahkan diri, keluarga, masyarakat agar dapat mengubah negara ke arah yang lebih baik.

Teks penuh Ucapan Dasar Presiden – PTI 2023: https://anyflip.com/veghn/hjna/

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Wujudkan mekanisme telus dalam pelantikan pimpinan GLC

Kenyataan media oleh Pengerusi Prasarana (kini mantan) pagi semalam (Selasa) lanjutan tragedi kemalangan LRT pada malam Selasa menimbulkan kritikan pelbagai pihak.&nbsp.

Sikap tidak profesional dan sambil lewa beliau terhadap kemalangan yang julung kali berlaku dalam sejarah perkhidmatan LRT negara telah menimbulkan kemarahan masyarakat umum. Akibat sikap beliau, imej Prasarana dan negara tercalar. Apa yang melegakan, tidak sampai satu hari dari masa kenyataan media dibuat, perkhidmatan Tajuddin sebagai Pengerusi Prasarana telah ditamatkan.

Namun, apa yang lebih penting, peristiwa ini telah menimbulkan persoalan tentang kewibawaan pemimpin yang dilantik untuk menerajui syarikat-syarikat berkaitan kerajaan (GLC) di negara ini. Selain Prasarana, adakah terdapat GLC lain yang menerima nasib yang sama? Tentu sekali kita tidak mahu menunggu satu lagi tragedi seumpamanya berlaku sebelum menemui permasalahan yang serupa.

Secara prinsipnya, pelantikan seseorang untuk memimpin mana-mana entiti, apatah lagi entiti yang berkepentingan awam tentunya memerlukan kelayakan serta ciri-ciri keperibadian yang mulia dengan memiliki pengetahuan serta kemahiran khusus.

Di antara ciri-ciri asas untuk memimpin ialah bijak mengurus dan mempunyai pengetahuan, mempunyai kekuatan dan juga amanah, sejajar dengan ajaran agama. Ciri-ciri ini telah disebut dalam al-Quran dan hadis. Sabda Nabi Muhammad SAW:

“Jika amanah telah disia-siakan, tunggu sahaja kehancuran terjadi.” Ada seorang sahabat bertanya, “Bagaimana maksud amanah disia-siakan?” Nabi menjawab, “Jika urusan diserahkan bukan kepada ahlinya, maka tunggulah kehancuran itu.” (Hadis Riwayat Bukhari).

Firman Allah SWT dalam al-Quran: Berkata Yusuf: “Jadikanlah aku bendaharawan negara (Mesir); sesungguhnya aku adalah orang yang pandai menjaga, lagi berpengetahuan.” (Surah Yusuf: Ayat 55)

Salah seorang di antara perempuan yang berdua itu berkata: “Wahai ayah, ambilah dia menjadi orang upahan (mengembala kambing kita), sesungguhnya sebaik-baik orang yang ayah ambil bekerja ialah orang yang kuat, lagi amanah.” (Surah al-Qasas: Ayat 26)

Berdasarkan panduan agama dan ilmu pengurusan moden, sudah terbukti dan jelas bahawa pemimpin mestilah dipilih atau dilantik daripada kalangan yang kompeten dan berintegriti. Kompeten bermaksud mempunyai keupayaan, ilmu dan juga kemahiran untuk melaksanakan tugas kepimpinan dengan jayanya. Integriti pula merujuk kepada sifat kejujuran dan berpegang kepada prinsip-prinsip moral yang utuh.

Sehubungan dengan itu, saranan-saranan berikut boleh dilaksanakan untuk memastikan pemilihan atau pelantikan pemimpin yang terbaik di negara kita, khususnya untuk syarikat-syarikat berkaitan kerajaan (GLC):

1. Mewujudkan mekanisme pemilihan yang jelas dan telus melalui badan, panel atau lembaga tertentu, sebagai contoh Jawatankuasa Pilhan Khas (Parliamentery Select Committee). Badan, panel atau lembaga ini hendaklah dianggotai oleh ahli yang berpengalaman luas dan daripada pelbagai latar belakang yang relevan, sama ada daripada sektor awam ataupun sektor swasta dan badan bukan kerajaan (NGO).

2. Membangunkan kriteria yang jelas dan spesifik berdasarkan skop, peranan dan tanggungjawab sesuatu tugas kepimpinan. Kriteria-kriteria pemilihan mestilah menekankan calon yang kompeten yang mempunyai kelayakan akademik atau pengalaman yang bersesuaian dan kemahiran serta integriti. Dengan kata lain, calon yang dipilih mestilah job-fit dan strategy-fit bersesuaian dengan keperluan jawatan yang dicalonkan.

Apabila proses pemilihan atau pelantikan pemimpin itu jelas, diinstitusikan dan telus, maka calon yang terbaik dapat dipilih berdasarkan mekanisme dan kriteria-kriteria yang telah ditetapkan, sama ada calon tersebut daripada kalangan ahli politik mahupun bukan. Apa yang penting, calon yang terbaik mestilah dipilih demi kebaikan negara tanpa kecuali, khususnya jawatan-jawatan yang mempunyai kepentingan awam dan melibatkan dana awam.

Hj Badlishah Sham Baharin
Timbalan Presiden IKRAM


Negara masih di bawah 100,000 kes

Jumlah kumulatif kes positif COVID-19 di seluruh dunia kini melebihi 72.08 juta berikutan lebih 650,000 jangkitan baharu direkodkan dalam tempoh 24 jam.

Sebanyak 35 negara merekodkan angka positif dalam lingkungan 100,000 hingga 300,000 kes, yang mana kebanyakan negara lain masih merekodkan angka positif di bawah 100,000 kes, termasuk Malaysia.

Manakala, jumlah kumulatif kematian akibat pandemik COVID-19 melepasi 1.61 juta kes di seluruh dunia. Amerika Syarikat kekal merekodkan jumlah kematian tertinggi dengan 298,685 kes, diikuti Brazil dengan 181,123 kes.

Dalam pada itu, sehingga semalam, Malaysia terus mencatatkan empat angka bagi kes harian baharu Covid-19 apabila 1,229 kes direkodkan dengan empat lagi kematian.

“Jumlah keseluruhan kes di negara kini ialah 83,475 dengan jumlah kes aktif sebanyak 13,667, manakala angka korban akibat pandemik itu setakat ini ialah 415 orang,” kata Ketua Pengarah Kesihatan, Tan Sri Dr Noor Hisham Abdullah.

Daripada jumlah kes baharu itu, terdapat dua kes import yang mendapat jangkitan dari luar negara, manakala penularan Covid-19 dalam negara pula adalah 1,227 kes.

“Selangor masih merekodkan kes harian tertinggi iaitu sebanyak 435 dengan 344 kes adalah daripada kluster-kluster dan saringan kontak rapat kes positif Covid-19 yang giat dijalankan di lapangan diikuti Sabah (333 kes) dan Kuala Lumpur (131 kes).”

Menurutnya, jumlah kes sembuh adalah sebanyak 1,309 kes dan sehingga kini, terdapat 115 kes positif Covid-19 sedang dirawat di Unit Rawatan Rapi (ICU) dengan 65 kes memerlukan bantuan pernafasan.

Dalam perkembangan berkaitan, mulai hari ini, tempoh perintah pengawasan dan pemerhatian bagi pengembara yang pulang dari luar negara serta pengurusan kontak rapat di Malaysia dikurangkan daripada 14 hari kepada 10 hari.

“Ia terpakai bagi perintah pengawasan dan pemerhatian di pusat kuarantin yang diwartakan atau di tempat kediaman. Ini bersesuaian dengan semakan bukti saintifik klinikal terkini mendapati bahawa risiko jangkitan pasca-kuarantin akan berkurangan mengikut tempoh masa kuarantin,” ujar Dr Noor Hisham Abdullah.

Beliau berkata, sehingga kini, beberapa negara telah menyemak semula tempoh kuarantin wajib masing-masing.

“United Kingdom, Jerman dan Belgium telah menurunkan tempoh kuarantin daripada 14 hari kepada 10 hari, manakala Perancis pula telah mengambil tempoh kuarantin wajib selama tujuh hari.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Rakyat perlu bantuan, bukan ditambah beban

Pada 23 Jun lalu, Kementerian Perumahan dan Kerajaan Tempatan (KPKT) membenarkan Sektor Kredit Komuniti atau Pemberi Pinjam Wang yang berdaftar untuk beroperasi dalam tempoh Perintah Kawalan Pergerakan Fasa 1 berkuat kuasa serta-merta.

Keputusan berkenaan dibuat hasil Mesyuarat Sidang Khas Majlis Keselamatan Negara (MKN) pada 18 Jun yang dipengerusikan Perdana Menteri.

Keputusan ini mengundang respons pelbagai pihak. Bagi syarikat-syarikat Kredit Komuniti, sudah pasti mereka boleh menarik nafas lega untuk beroperasi dan memberikan tawaran pinjaman kepada peminjam yang memerlukan.

Namun begitu, ramai juga yang tidak bersetuju dengan pembukaan operasi syarikat pinjaman ini kerana ia menambah lagi beban rakyat yang sudah sedia tersepit.

Ada juga yang menyifatkan pembukaan operasi syarikat-syarikat tersebut adalah salah satu penyelesaian masalah secara jangka pendek, bahkan ia akan memerangkap dan menjerat rakyat apabila bermasalah untuk membayar kembali hutang mereka.

Beberapa hari lalu, Zuraida tampil menjelaskan bahawa kebenaran kepada syarikat-syarikat Kredit Komuniti beroperasi adalah kerana kerajaan mahu melindungi peminjam terutamanya peminjam kecil yang tiada tempat untuk meminjam.

Tambahnya di Kredit Komuniti, peminjam dilindungi undang-undang, berbeza keadaan apabila meminjam dengan along yang boleh membahayakan mereka.

Bahkan, syarikat kredit komuniti (KK) yang dikenal pasti bertindak sebagai along ketika berurusan dengan pelanggannya, akan berhadapan dengan tindakan tegas termasuk penarikan lesen operasi.

Tinjauan umum penulis secara dalam talian terhadap beberapa syarikat Kredit Komuniti mendapati kebanyakannya menawarkan pinjaman konvensional berunsurkan riba yang diharamkan oleh agama Islam.

Menariknya, terdapat juga beberapa syarikat Kredit Komuniti yang sudah menawarkan pinjaman patuh syariah, antaranya Yayasan Ihsan Rakyat, AEON Credit dan Yayasan Dewan Perniagaan Melayu Perlis Berhad.

Sewajarnya bagi mereka yang beragama Islam dan ingin meminjam, terlebih dahulu mengenal pasti syarikat-syarikat yang menawarkan pinjaman patuh syariah agar tidak terjebak dengan elemen riba.

Penulis berpandangan, tawaran pinjaman melalui syarikat Kredit Komuniti bukanlah idea yang menarik dan efektif di kala rakyat dibelenggu dengan kehilangan pekerjaan, kehilangan pendapatan, penutupan premis perniagaan dan juga syarikat yang lingkup, bahkan semakin ramai yang mengangkat bendera putih memohon bantuan.

Berdasarkan kemampuan kewangan kerajaan yang ada, inisiatif demi inisiatif bantuan dan kemudahan oleh kerajaan termasuk lanjutan moratorium wajar dipuji walaupun ia dilihat hanya dapat membantu rakyat dalam jangka masa pendek.

Padahal, pandemik ini dijangka berlangsung lebih lama, begitu juga dengan derita rakyat jelata. Beberapa penyelesaian tuntas, segera dan praktikal yang tidak membebankan rakyat wajar dipertimbangkan kerajaan.

Pertama, inisiatif bakul makanan bersasar secara bulanan perlu diberikan kepada mereka yang benar-benar layak dan memerlukan. Inisiatif ini juga termasuk bantuan susu dan lampin bagi bayi dan kanak-kanak.

Inisiatif bantuan seperti ini penting bagi memastikan rakyat tidak ada yang kelaparan sekali gus mengalami stres dan kemurungan akibat tidak cukup makanan untuk diri dan keluarga.

Kedua, kerajaan memerlukan strategi yang jelas bagi menangani pandemik Covid-19 selain mempercepatkan vaksinasi. Pengumuman Pelan Pemulihan Negara dilihat hanya sekadar kerangka umum dan tidak memberikan langkah serta strategi yang jelas bagaimana untuk menanganinya.

Fasa-fasa Pelan Pemulihan Negara pula wajar dilaksanakan di peringkat negeri agar ia dapat memulihkan sektor-sektor ekonomi secara berperingkat di sesetengah negeri yang berkurangnya kes Covid-19.

Dua langkah sebagai penyelesaian praktikal ini sewajarnya mendapat perhatian kerajaan bagi memastikan pandemik dapat dibendung, ekonomi negara dapat dipulihkan seterusnya perut rakyat terjaga dan kesihatan mental mereka terpelihara.

Selain itu, pujian juga wajar diberikan atas usaha-usaha pelbagai pihak seperti kerajaan negeri, majlis agama, badan zakat serta wakil rakyat, NGO, masjid, surau, sebilangan syarikat serta individu yang mengambil cakna dan menghulurkan bantuan kepada mereka yang memerlukan.

Tahniah rakyat Malaysia yang prihatin. Kita jaga kita!

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


ICIE 2017 azam bina budaya ‘rahmatic’

“Persidangan ini bertujuan membincangkan dan mengamati isu-isu perkembangan terbaru dalam bidang pendidikan yang sentiasa berterusan berkembang bergerak ke arah abad ke-21 dan seterusnya,” kata Pengerusi Umum ICIE 2017, Dr Noor Azlan Ahmad Zanzali.

Tambahnya dalam sidang media semalam, persidangan ini dianjurkan oleh International Centre for Educational Excellence (ICEE) dan Pendidikan IKRAM MUSLEH (IKRAM MUSLEH).

Ia turut mendapat kerjasama daripada Jaringan Sekolah Islam Terpadu (Indonesia), Assalam Smart School Association (Thailand), Association for Academic Quality (Pakistan) dan Mercy Institute for Islamic Studies (Sri Lanka).

Menurutnya, dunia berubah dengan pesat, jadi untuk mempersiapkan anak-anak mendepani cabaran yang menakutkan ini, masyarakat perlu mengubah cara mendidik mereka.

“Kami sebagai pendidik berusaha membuat kurikulum yang akan membantu pelajar berhubung dengan dunia dan memahami isu-isu yang berkaitan.”

Antara topik-topik perbincangan dalam persidangan ini adalah berkaitan kurikulum, piawaian, penilaian, pedagogi, latihan guru, iklim sekolah, pengurusan pendidikan dan pentadbiran.

Dari kiri Penasihat ICIE 2017, Prof. Dr. Omar Yaakob dan Dr. Noor Azlan dalam sidang media ICIE 2017 semalam

ICIE 2017 juga mendapat sambutan yang baik dengan dihadiri Pengarah Pendidikan Islam, Kementerian Pendidikan Malaysia, Dr Haji Azhar Ahmad, selain menyampaikan kertas kerjanya yang bertajuk “Membina Insan Rabbani melalui Pendidikan Islam di Abad ke-21”.

“Dengan pelbagai isu pendidikan yang kompleks, di mana letaknya pendidikan Islam? Adakah kita sebagai pendidik Islam mematuhi pendekatan tradisional dan menghiraukan isu yang sebenar?” soal Noor Azlan lagi.

Dalam perkembangan yang berkaitan, beliau mengajak masyarakat memikirkan adakah cara-cara yang dinyatakan dalam al-Quran al-Karim dan petunjuk oleh Nabi Muhammad yang dikasihi tetap relevan dalam konteks masa kini?

“Jika ya, bagaimana pula kita melaksanakan pendidikan Islam pada abad ke-21?” tambahnya dengan menjelaskan kenapa perlunya diadakan persidangan ini.

Tambah Noor Azlan lagi, pemahaman ini akan digunakan sebagai panduan dalam mempersiapkan pelajar menjadi pelajar yang berjaya dan dengan itu menyumbang dengan ketara ke arah membina budaya ‘rahmatic’ pada abad ke-21.

“Kami berharap persidangan ini akan memberikan peluang unik kepada pensyarah pendidikan, guru sekolah, mahasiswa dan pelajar pascasiswazah daripada pelbagai bidang pendidikan, pembuat dasar dan ahli akademik untuk menganalisis dan membincangkan isu-isu di atas dalam konteks pendidikan Islam,” ujar beliau.

Sebanyak enam ucaptama dan 41 kertas kerja dibentangkan sepanjang persidangan tiga hari tersebut, yang dihadiri sekitar 200 peserta dari 10 buah negara.

Antara negara yang menyertai ICEE ini ialah Malaysia, Indonesia, Singapura, Brunei, Sri Lanka, Afghanistan, Pakistan, Amerika Syarikat, Nigeria dan Thailand.

Pengarah Peperiksaan, Lembaga Peperiksaan Malaysia, Dr. ‘Aliah Ahmad Shah turut hadir menyempurnakan pelancaran International Quality Range Assesment (IQRA) sempena persidangan ICIE 2017 ini.

Turut menyaksikan pelancaran Presiden Pertubuhan IKRAM Malaysia (IKRAM), Ustaz Dr Mohd Parid Sheikh Ahmad.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ikhwah akhawat, bersabar dan bergembiralah…

الحمد لله رب العالمين ، القائل فى كتابه الكريم (إِنَّهُ مَن يَتَّقِوَيِصْبِرْ فَإِنَّ اللّهَ لاَ يُضِيعُ أَجْرَ الْمُحْسِنِين) يوسف 90

، والصلاة والسلام على نبيه الأمين القائل ، فى حديث صهيب

عَجَبًا لِأَمْرِ الْمُؤْمِنِإِنَّ أَمْرَهُ كُلَّهُ خَيْرٌ ، وَلَيْسَ ذَاكَ لِأَحَدٍ إِلَّا لِلْمُؤْمِنِ

،إِنْ أَصَابَتْهُ سَرَّاءُ شَكَرَ فَكَانَ خَيْرًا لَهُ ، وَإِنْ أَصَابَتْهُضَرَّاءُ صَبَرَ فَكَانَ خَيْرًا لَه) رواه مسلم

Bersyukur kepada Allah Tuhan Semesta Alam yang telah berfirman:

“Sesungguhnya barangsiapa yang bertaqwa dan bersabar, maka sesungguhnya Allah tidak akan mensia-siakan pahala orang-orang yang berbuat kebaikan”.

Selawat dan salam ke atas Nabi-Nya SAW yang jujur lagi amanah. Baginda telah bersabda di dalam hadis yang diriwayatkan oleh Suhaib yang bermaksud:

“Ajaib sungguh urusan orang yang beriman. Sesungguhnya semua urusannya membawa kebaikan baginya. Dan yang demikian itu tidak dikurniakan kecuali bagi orang mukmin sahaja di mana jika dia mendapat kesenangan dia bersyukur, maka itu baik baginya. Jika dia diuji dengan kesusahan, dia bersabar, maka itu juga baik baginya.”

Risalah ini aku titipkan daripada jantung hatiku kepada kalian semua, lantaran situasi yang telah kita lalui bersama itu. Saya secara peribadi merasai kepahitan dan keperitannya, selepas melihat sendiri pengorbanan yang dilakukan oleh ikhwah dan akhawat ke arah pengislahan menyeluruh tanah air tercinta ini. Kita telah berusaha mendokong kebenaran bersama-sama semua warganegara yang prihatin.

Sekalung ucapan tahniah kita hadiahkan kepada semua setelah keputusan pilihan raya diumumkan bahawa Allah SWT telah mengetahui apa yang tersirat di hati kita semua, Dia Maha Mengetahui tentang keikhlasan hati ini. Allah SWT melihat gerak kerja kita, lalu Dia mendapati padanya usaha dan pengorbanan yang baik lagi mulia. Semoga Allah SWT mengurniakan ganjaran yang setimpal dan kita meyakini bahawa Allah SWT tidak sekali-kali akan mensia-siakan amalan kita di dunia dan di akhirat. Allah SWT berfirman:

إِنَّ الَّذِينَ آمَنُوا وَعَمِلُوا الصَّالِحَاتِ إِنَّا لَا نُضِيعُ أَجْرَ مَنْ أَحْسَنَ عَمَلًا) الكهف 30 .

“Sungguh, mereka yang beriman dan mengerjakan kebaikan, Kami benar-benar tidak akan mensia-siakan pahala orang yang mengerjakan perbuatan baik itu.”

Di bawah ini saya titipkan beberapa nasihat dan berita yang menggembirakan:
1. Bergembiralah…. Bahawa Allah sentiasa bersama kita, kerana apa yang telah kita usaha dan korbankan adalah semata-mata untuk mendapat keredhaan-Nya jua. Dari sini marilah kita yakini bahawa Allah akan sentiasa bersama membantu dan menolong kita. Itulah perasaan yang dialami oleh Nabi SAW, dikongsi dan diluahkan kepada sahabatnya di Gua Hira’ bila Nabi SAW mendapati Abu Bakar RA bersedih dan diselubungi ketakutan.
Nabi SAW berkata kepada Abu Bakar RA; Allah berfirman:
إِلَّا تَنصُرُوهُ فَقَدْ نَصَرَهُ اللَّهُ إِذْ أَخْرَجَهُ الَّذِينَكَفَرُوا ثَانِيَ اثْنَيْنِ إِذْ هُمَا فِي الْغَارِ إِذْ يَقُولُ لِصَاحِبِهِ لاتَحْزَنْ إِنَّ اللَّهَ مَعَنَا فَأَنزَلَ اللَّهُ سَكِينَتَهُ عَلَيْهِوَأَيَّدَهُ بِجُنُودٍ لَمْ تَرَوْهَا وَجَعَلَ كَلِمَةَ الَّذِينَ كَفَرُواالسُّفْلَى وَكَلِمَةُ اللَّهِ هِيَ الْعُلْيَا وَاللَّهُ عَزِيزٌ حَكِيمٌ (التوبة 40)

 “Kalau kamu tidak menolongnya (Nabi Muhammad) makasesungguhnya Allah telahpun menolongnya, iaitu ketika kaum kafir (di Mekah)mengeluarkannya (dari negerinya Mekah) sedang ia salah seorang dari dua(sahabat) semasa mereka berlindung di dalam gua, ketika ia berkata kepadasahabatnya: “Janganlah engkau berdukacita, sesungguhnya Allah bersamakita”. Maka Allah menurunkan semangat tenang tenteram kepada (NabiMuhammad) dan menguatkannya dengan bantuan tentera (malaikat) yang kamu tidak melihatnya.Dan Allah menjadikan seruan (syirik) orang-orang kafir terkebawah (kalah dengansehina-hinanya), dan Kalimah Allah (Islam) ialah yang tertinggi(selama-lamanya), kerana Allah Maha Kuasa, lagi Maha Bijaksana.”

2. Bergembiralah…. Sesungguhnya telah tetaplah ganjaran pahala tersebut insya-Allah kerana Allah tidak menilai kita di atas hasil gerak kerja kita, akan tetapi Dia akan menghisab kita atas apa yang kita lakukan dengan penuh ikhlas dan sabar. Firman-Nya:
 إِنَّمَا يُوَفَّى الصَّابِرُونَ أَجْرَهُمْ بِغَيْرِ حِسَابٍ ( الزمر10)
“Hanya orang-orang yang bersabarlah yang disempurnakan pahalanya tanpa batas.”

Firman-Nya lagi:
 وَأَمَّا الَّذِينَ آمَنُوا وَعَمِلُوا الصَّالِحَاتِ فَيُوَفِّيهِمْ أُجُورَهُمْ ، وَاللَّهُ لَا يُحِبُّ الظَّالِمِينَ (آل عمران 57 )
 “Dan adapun orang yang beriman dan melakukan kebajikan, maka Dia akan memberikan pahala kepada mereka dengan sempurna. Dan Allah tidak menyukai orang zalim.”
Kita amat yakin bahawa semua ikhwah dan akhawat kita bekerja dengan ikhlas untuk mendapatkan keredhaan Allah dan membantu memenangkan kebenaran. Imam Al-Banna telah berwasiat kepada kita, katanya:
 لا يغرنك أن يحسبك الناس عاملا ، ولكن همك أن يعلم الله منك صدق ذلك ،فإن الناس لن يغنوا عنك من الله شيئاً
“Jangan kalian tertipu oleh sangkaan manusia bahawa kalian adalah orang yang bekerja, tetapi matlamat kalian ialah agar Allah SWT mengetahui bahawa kalian bersikap benar dalam melaksanakan kerja tersebut. Sesungguhnya manusia tidak dapat memberi apa-apa kepada kalian selain Allah SWT.”

3.  Bergembiralah… maka Allah sekali-kali tidak akan mensia-siakan hak mereka yang ikhlas bekerja kerana neraca timbangan langit adalah lebih adil dari neraca timbangan dunia. Jika hak tersebut luput di dunia,maka ia pasti tidak akan luput di sana (padang mahsyar) di hadapan Tuhan Rabbul Jalil. Firman-Nya:
 وَنَضَعُ الْمَوَازِينَ الْقِسْطَ لِيَوْمِ الْقِيَامَةِ فَلاتُظْلَمُ نَفْسٌ شَيْئًا وَإِنْ كَانَ مِثْقَالَ حَبَّةٍ مِنْ خَرْدَلٍ أَتَيْنَابِهَا وَكَفَى بِنَا حَاسِبِينَ (الأنبياء 47)

 Maksudnya: ”Dan Kami akan memasang timbangan yang tepat pada hari kiamat, maka tidak seorang pun dirugikan walau sedikit; sekalipun hanya sebesar biji sawi, pasti Kami akan mendatangkannya (pahala). Dan cukuplah Kami yang membuat perhitungan.”

4.  Bergembiralah dan jangan kalian berputus-asa… Kerana Allah-lah yang menguruskan hamba-hamba-Nya dan Dia Maha Mengetahui lagi Maha Mengasihani. Allah SWT berfirman:
 وَلَا تَيْأَسُوا مِنْ رَوْحِ اللَّهِ إِنَّهُ لَا يَيْأَسُ مِنْرَوْحِ اللَّهِ إِلَّا الْقَوْمُ الْكَافِرُونَ (يوسف 87)
“Dan janganlah kalian berputus asa dari rahmat Allah. Sesungguhnya tidak akan berputus asa dari rahmat Allah melainkan kaum yang kafir.”

Firman-Nya lagi:
 قَالُواْ بَشَّرْنَاكَ بِالْحَقِّ فَلاَ تَكُن مِّنَ الْقَانِطِينَ ،قَالَ وَمَن يَقْنَطُ مِن رَّحْمَةِ رَبِّهِ إِلاَّ الضَّآلُّونَ (الحجر 55 – 56)
 “Mereka (malaikat) menjawab; Kami khabarkan berita gembira buat kamu dengan benar. Maka janganlah kamu termasuk di kalangan orang yang berputus asa. Dia (Ibrahim) berkata: Tidak ada yang berputus asa dari rahmat Tuhan-Nya, kecuali orang-orang yang sesat.”

Imam Al-Banna berkata:
 لا تيأسوا فليس اليأس من أخلاق المسلمين وحقائق اليوم أحلام الأمسوأحلام اليوم حقائق الغد ولازال في الوقت متسع ولازالت عناصر السلامة قوية عظيمةفي نفوس شعوبكم المؤمنة رغم طغيان مظاهر الفساد والضعيف لا يظل ضعيفاً طول حياتهوالقوي لا تدوم قوته أبد الآبدين يقول تعالى :(وَنُرِيدُ أَن نَّمُنَّ عَلَىالَّذِينَ اسْتُضْعِفُوا فِي الْأَرْضِ وَنَجْعَلَهُمْ أَئِمَّةً وَنَجْعَلَهُمُالْوَارِثِينَ ، وَنُمَكِّنَ لَهُمْ فِي الْأَرْضِ).
 “Jangan kalian berputus asa kerana berputus asa itu bukan akhlak kaum Muslimin. Hakikat hari ini adalah mimpi-mimpi semalam dan mimpi hari ini adalah hakikat yang akan berlaku esok. Masih tetap ada lagi waktu dan anasir-anasir yang baik masih utuh dan kuat dalam jiwa-jiwa bangsa para mukmin sekalipun kerosakan bermaharajalela. Yang lemah tidak akan selama-lamanya menjadi lemah sepanjang hidupnya, sebaliknya yang kuat tidak akan selama-lamanya kuat sepanjang hidupnya. Allah berfirman yang bermaksud: “Dan Kami (Allah SWT) mahu mengurniakan (kekuatan) kepada orang-orang yang lemah di muka bumi ini dan Kami akan jadikan mereka pemimpin dan pewaris kepimpinan serta Kami akan menguatkan kekuasaan mereka di atas muka bumi ini.”

5.  Bergembiralah dan bersabarlah…. Sesungguhnya bersama kesusahan itu adanya kesenangan dan bahawa kemenangan itu mengiringi bersama kesabaran. Allah berfirman:
 فَإِنَّ مَعَ الْعُسْرِ يُسْرًا ، إِنَّ مَعَ الْعُسْرِ يُسْرًا(الشرح 5 – 6 )
Cuba perhatikan bahawa Allah telah menyebutkan dalam ayat di atas secara ‘bersama’ (المعية), Allah tidak menyebutnya secara ‘kemudian selepas itu’ (التبعية). Ia memberi ketenangan kepada hati kita bahawa kemenangan itu sebenarnya dekat dan bahawa kesenangan itu datang bersama kesusahan. Maka bergembiralah kalian semua dengan kemenangan yang amat dekat kerana waktu malam yang pekat hitamnya ialah sejurus sebelum masuknya waktu fajar. Allah SWT merahmati penyair yang berkata:

 إذا ضاقت بك الدنيا         ففكر في:(ألم نشرح)

فـعسر بـينيسرين          تأمَّـــــــــل فيهما تفــــــــرح .

“Apabila kamu rasa sempitnya dunia, maka fikirkanlah pada  ألم نشرح, Maka kesusahan itu sebenarnya berada di antara dua kesenangan. Renung-renungkanlah pada kedua-duanya itu, nescaya kamu akan rasa gembira….”

6.  Bergembiralah dan laksanakanlah dakwah ini… Kita semua adalah pembawa risalah. Kita adalah rijal pembawa dakwah yang berkesinambungan. Medan dan bidang dakwah ini pelbagai; di antaranya adalah politik. Maka sebarkanlah dakwah kamu ini di kalangan manusia. Sebarkanlah kebaikan dan kelebihan dakwah ini ke segenap lapisan masyarakat. Jangan kalian terkesan dengan peristiwa-peristiwa yang mendatang ini. Sebarkanlah dakwah kalian di kalangan manusia di kampung, bandar, taman, masjid, sekolah, universiti dan kelab-kelab (persatuan). Kita adalah du’ah (pendakwah) kepada Allah dan kita membawa kebaikan untuk manusia. Allah SWT berfirman:

 وَمَنْ أَحْسَنُ قَوْلا مِمَّنْ دَعَا إِلَى اللَّهِ وَعَمِلَصَالِحًا وَقَالَ إِنَّنِي مِنَ الْمُسْلِمِينَ * وَلا تَسْتَوِي الْحَسَنَةُ وَلاالسَّيِّئَةُ ادْفَعْ بِالَّتِي هِيَ أَحْسَنُ فَإِذَا الَّذِي بَيْنَكَوَبَيْنَهُ عَدَاوَةٌ كَأَنَّهُ وَلِيٌّ حَمِيمٌ * وَمَا يُلَقَّاهَا إِلاالَّذِينَ صَبَرُوا وَمَا يُلَقَّاهَا إِلا ذُو حَظٍّ عَظِيمٍ (فصلت 33 – 35) .
Maksudnya: “Dan siapakah yang  lebih baik perkataannya daripada orang yang menyeru kepada Allah dan mengerjakan kebajikan dan berkata: ‘Sungguh, aku termasuk orang Muslim (yang berserah diri)?’ (33) Dan tidaklah sama kebaikan dengan kejahatan. Tolaklah (kejahatan itu) dengan cara yang lebih baik, sehingga orang yang ada rasa permusuhan antara kamu dan dia akan seperti teman yang setia. (34) Dan (sifat-sifat yang baik itu) tidak akan dianugerahkan kecuali kepada orang-orang yang sabar dan tidak dianugerahkan kecuali kepada orang-orang yang mempunyai keuntungan yang besar. (35)”

7.  Bergembiralah dan hendaklah kalian mengambil perhatian di sepanjang jalan tarbiyah ini… Maka medan pembinaan dan tarbiyah sentiasa menunggu kalian kerana sebagaimana kalian mengetahui bahawa “Tarbiyah dan Takwin merupakan jalan kita menuju kejayaan”. Maka hendaklah kalian semua mengambil berat soal-soal yang berkaitan dengan program-program tarbiyah serta pelbagai wasilahnya kerana ia adalah asas pembinaan individu dan rumah tangga. Ia juga adalah titik bermulanya ke arah pembinaan masyarakat dan daulah. AllahSWT merahmati Imam Syahid Hasan Al-Banna ketika beliau berkata:
 كونوا أنفسكم تتكون بكم أمتكم

 “Bentuklah jiwa-jiwa kalian, nescaya akan terbentuklah dengankalian ummah kalian”.

Ayuh-lah wahai ikhwan yang dikasihi… marilah sama-sama kita berusaha memantapkan tarbiyah…
8.  Akhir sekali…. Yakinlah dengan Tuhan kalian. Dialah Allah yang sentiasa meliputi pengetahuan-Nya terhadap apa yang kalian lakukan. Sentiasalah melakukan ketaatan dan jadilah kalian semua  rabbaniyyin. Kemudian yakinlah dengan jalan dakwah, kepimpinan dan manhaj kalian. Peliharalah ukhuwah kalian kerana ia adalah rahsia kekuatan dan asas kegemilangan. Kemudian teruskan bekerja dan jangan kalian berputus-asa. Tunggulah kelapangan dan kesenangan yang akan Allah kurniakan dalam masa terdekat daripada hamba-hamba-Nya yang baik. Allah berfirman:

 …وَيَوْمَئِذٍ يَفْرَحُ الْمُؤْمِنُونَ ،بِنَصْرِ اللَّهِ يَنْصُرُ مَنْ يَشَاءُ وَهُوَ الْعَزِيزُ الرَّحِيمُ ، وَعْدَ اللَّهِلَا يُخْلِفُ اللَّهُ وَعْدَهُ وَلَكِنَّ أَكْثَرَ النَّاسِ لَا يَعْلَمُون (الروم4 : 6 ).
Maksudnya: “…Dan pada hari (kemenangan bangsa Romawi) itu bergembiralah orang-orang yang beriman (4), kerana pertolongan Allah. Dia menolong siapa yang Dia kehendaki. Dia Maha Perkasa, Maha Penyayang. (5) (Itulah) janji Allah. Allah tidak akan menyalahi janji-Nya, tetapi kebanyakan manusia tidak mengetahui. (6)”

 وآخردعوانا أن الحمد لله رب العالمين

Nukilan Sheikh Mohamed Hamed Elawa, 8 Mei 2013

Terjemahan Ustaz Tajul Arifin Che Zakaria, Pengerusi JK Tarbiah IKRAM Pusat

Sumber: http://abuamru1208.blogspot.com/2013/05/ikhwah-akhawat-yang-dikasihi-sekalian.html

إذا ضاقت بك الدنيا         ففكر في:(ألم نشرح)

وآخردعوانا أن الحمد لله رب العالمين

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Revamping the STEM education post-pandemic

Schools throughout the nation have started to reopen and allow students to experience face to face classes. The students gradually started to return to school in compliance to the guideline by the Ministry of Education. In line with this, a rotation system has been implemented in order to minimize the number of students and consequently reduce the risk of an outbreak.

Recently, the education ministry announced that there will be no rotation system in schools that have exceeded a 90 percent jab rate. This applies for students who are currently sitting for public and international examinations. In light of this situation, it projects a possibility for students to return to the physical classroom in the near future.

This poses several relevant questions on everyone’s mind, will the learning system be reverted back as before? Will there be modifications in the learning environment? Will technology have a more expansive use for teaching and learning?

Since before the pandemic, Malaysia had highlighted the goals and importance of developing students in the area of Science, Technology, Engineering and Mathematics (STEM). Without it, Malaysia would face a setback in producing a sufficient talent pool to satisfy market demand.

According to the Science Outlook Report for 2017, the targeted enrollment for STEM courses in tertiary education is 60 percent, however the reported number was only 40 percent in 2016. On top of that, according to the Education Ministry’s 2020 Annual Report, the percentage of upper secondary school students who are involved in STEM was 47.18 percent. It is still considerably  far from the national target of 60 percent.

Based on research ‘The Issues and Challenges in Empowering STEM on Science Teachers in Malaysian Secondary Schools, it stated there are many reasons that influence this percentage. The findings illustrate that science teachers’ exposure and training on STEM, a lack of facilities, inadequate budget, heavy workload, time constraints and also lack of support from school leaders constitutes factors affecting the STEM enrollment. These have greatly influenced the teachers performance hence negatively affecting the students’ motivation.

Students who at first seem interested in pursuing engineering as a career could forgo their dream when they could not understand physics due to the teacher’s inadequate knowledge in STEM education and insufficient opportunities to be creative and innovative in teaching. On the other hand, students who have a passion for Biology could also be denied the opportunity to be submerged in the area due to lack of facilities. This situation occurs and affects the students decision to pursue the area of STEM.

In relation  with the school reopening post pandemic, what are the elements that could be adapted and learned through online learning to solve STEM problems?

For a start, teachers need to utilise online teaching resources for simulations in their teaching and learning. Since the lockdown, many online resources providers have grown exponentially and upgraded to suit learning needs. PhET’s are one of the platforms that provide simulations for subjects such as physics, chemistry, mathematics and biology.

Teachers could easily explain complicated theories with ease while giving the opportunity for students to have an active engagement by discovering the outcome by themselves. By doing this, teachers could initiate inquiry based learning activities in the classroom.

Moreover, the Ministry of Education could update current modules such as Siri Bahan Sumber Sains, Teknologi, Engineering Dan Matematik (BSTEM) to integrate digitalization elements. Currently the examples that are included in the modules are activities that can be done with minimal use of technology.

Such examples are building a model of a polygon bridge from an ice cream stick. A substitute for this could be to play the ‘build a bridge’’ game, where students can test out using different materials with the goal to successfully transport a vehicle between two points. By doing this, schools could compensate for their lack of facility with online material while building a 21st century education classroom.

Beside that, students have equipped themselves with a lot of technological skills during online classes. Thus, the curriculum should make a major paradigm shift to encourage self learning among students. Build students’ curiosity and skills for self efficacy, in order to produce lifelong learners.

It will be a waste if it is not utilized towards the benefits of education. School should be a place that sparks an interest in students, while they independently would continue to learn based on their respective  interests. There is a huge array of webinars and opportunities online that have yet to be explored by the students such as online courses.

In STEM education, we should not spoon feed the students or mould  them to be exam oriented. Instead, we need to produce students who are critical thinkers, innovative and have problem solving skills. This is the future of STEM education, we should never regress back to learning styles pre-pandemic.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Belanjawan 2023: Tekad Perubahan Jayakan Malaysia Madani

Belanjawan 2023 telah dibentangkan ketika negara sedang melalui fasa perubahan yang tercetus selepas berlangsungnya Pilihan Raya Umum  Ke-15 (PRU15) pada bulan November lalu.

Tiga tekad Belanjawan 2023 meletakkan batu asas yang  penting untuk melaksanakan perubahan yang diperlukan untuk mencapai kemakmuran buat semua.

Tiga tekad tersebut ialah pemacuan ekonomi yang terangkum dan mampan, reformasi institusi dan tata kelola bagi memulihkan keyakinan, dan keadilan sosial untuk menyederhanakan kesenjangan.

Penekanan Belanjawan 2023 kepada isu kemiskinan dan kesenjangan adalah wajar. Lebih penting, isu-isu ini hendaklah ditangani secara holistik melalui pendekatan yang manusiawi dan rahmah, menepati realiti dan hakikat kemiskinan itu sendiri.

Pendekatan yang berdasarkan pembangunan manusia dan kemiskinan multidimensi sewajarnya dijadikan agenda utama untuk meningkatkan taraf hidup rakyat dan golongan rentan pascapandemik Covid-19.

Isu kemiskinan dan kesenjangan hendaklah ditangani dengan memupuk jiwa dan tingkah laku dalam kalangan golongan miskin dan seluruh anggota masyarakat, sektor awam, komuniti bisnes dan badan-badan bukan kerajaan.

Untuk itu, pendekatan tingkah laku (behavioural economics), khususnya yang berkait dengan peruntukan RM64 bilion berbentuk subsidi, bantuan serta insentif adalah disarankan.

Pendekatan berkenaan dapat dilaksanakan melalui intervensi-intervensi berasaskan bukti (evidence-based) demi membuahkan hasil dan impak yang  berkesan.

Untuk mencapai hasrat ini, kaedah penilaian secara rawak (randomised evaluation) yang diiktiraf sebagai ‘gold standard’ mengikut piawai antarabangsa wajar dilaksanakan.

Pendekatan yang memanfaatkan data ini membolehkan intervensi dan subsidi bersasar dilaksanakan, bertepatan dengan hasrat kerajaan.

Pada masa yang sama, inisiatif-inisiatif untuk meningkatkan produktiviti dan inovasi  golongan miskin hendaklah digiatkan, khususnya golongan berkemahiran rendah dan  sederhana serta Perusahaan Mikro, Kecil dan Sederhana (PMKS).

Inisiatif Pendapatan  Rakyat (IPR) dalam Belanjawan 2023 sewajarnya dirangka untuk mendorong kepada peningkatan produktiviti kumpulan sasaran.

Amalan menyumbang (filantropi) dalam kalangan golongan berkemampuan dan komuniti usahawan hendaklah dibudayakan melalui institusi yang ditadbir secara sistemik dan sistematik.

Umpamanya, kaedah berwakaf dijadikan sebagai mekanisme pengagihan semula kekayaan yang menyumbang kepada kesejahteraan. Dengan itu,  isu kos sara hidup dan inflasi dapat ditangani dan seterusnya beban kewangan kerajaan dapat diringankan.

Manakala rakyat pula hendaklah sentiasa dipupuk dengan aspek kemanusiaan dan kejiwaan, umpamanya dengan memuliakan amalan menyumbang dan mengelakkan pembaziran.

Sifat-sifat utama yang digariskan dalam Belanjawan 2023 – amanah, kejujuran,  dan ketelusan – merupakan prinsip pedoman yang penting untuk semua rakyat, khususnya kepimpinan di semua peringkat, melibatkan ahli politik serta seluruh jentera kerajaan.

Sifat-sifat yang digariskan adalah kritikal untuk membanteras amalan rasuah dan penyelewengan, yang mengakibatkan ketirisan mencecah hampir RM3 bilion pada tahun 2020 dan 2021.

Secara keseluruhan, dalam realiti yang serba mencabar, Belanjawan 2023 telah meletakkan asas yang baik dalam perencanaan jangka pendek negara.

Pelaksanaan Belanjawan 2023 diharap mampu membuktikan kemampuan Kerajaan Perpaduan untuk mewujudkan ekosistem ekonomi manusiawi yang mampan dan seterusnya, membangunkan Malaysia Madani seperti yang diimpikan.

Mohammad Abdul Hamid
Ketua Kluster Kemakmuran Ekonomi
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ramadan: Masihkah kita ada?

Aura bulan puasa terasa semakin dekat dan inilah yang dinanti-nanti oleh seluruh umat Islam di pelbagai belahan bumi. Bazar Ramadan beserta kuih-muihnya bakal menghiasi pemandangan sehari-hari kita.

Namun bukan itu sepatutnya yang kita tunggu-tunggu dan raikan tetapi amal kebaikan yang harus kita tingkatkan pada bulan istimewa tersebut.

Rasulullah SAW bersabda, “Barang siapa yang berpuasa Ramadan kerana iman dan ketaatan kepada Allah, serta mengharapkan keredaan-Nya, akan diampunkan semua dosanya yang telah lalu.” (HR. Bukhari dan Muslim)

Hendaklah kita berharap dan berdoa kepada Allah semoga kita dipertemukan dengan bulan Ramadan kali ini walaupun waktunya semakin menghampiri, namun betapa banyak mereka yang telah meninggal dunia sebelum tibanya bulan yang mulia ini.

Mereka yang telah pun dipanggil Ilahi terlebih dahulu mungkin sama seperti kita keadaannya iaitu menanti-nanti kedatangan bulan Ramadan, akan tetapi Allah berkehendak lain untuk mereka dan Dia adalah sebaik-baik perancang.

Semua itu merupakan tanda peringatan daripada Allah bahawa setiap amal kebaikan jangan ditunda-tunda. Jangan menunggu hanya ketika bulan Ramadan sahaja baru mahu beramal sedangkan tiada siapa yang dapat menjamin masihkah kita ada pada bulan puasa nanti?

Bagi mereka yang telah dipilih Allah dapat menikmati beramal pada bulan Ramadan, banyakkanlah bersyukur. Tidak semua orang dapat meraihnya. Jauhilah perkara-perkara yang tidak bermanfaat, tingkatkan ibadah, elakkan pembaziran dalam berbuka puasa.

Jika kita mempunyai rezeki lebih, apa salahnya dikongsikan kepada orang lain, sebagai contoh memberi makan kepada anak-anak yatim, orang miskin, warga emas, warga OKU, ibu tunggal dan yang semisal dengan mereka.

Berbuka puasalah dengan seadanya, sekadar dapat mengisi perut untuk melakukan aktiviti dan ibadah kepada Allah. Usah berlebih-lebihan dalam makan dan minum. Sungguh perbuatan demikian tidak disukai oleh Allah.

“Makan dan minumlah, dan janganlah berlebih-lebihan. Sesungguhnya Allah tidak menyukai orang-orang yang berlebih-lebihan.” (Surah Al-A’raf ayat 31)

Selain itu, makan dan minum berlebihan juga dapat mengakibatkan pelbagai masalah dalam tubuh badan kita sehingga menganggu aktiviti seharian.

Saya mengajak kepada seluruh umat Islam, mari kita jadikan puasa kita berkualiti dan mudahan-mudahan segala amal ibadah kita diterima oleh Allah Azzawajalla dan beroleh darjat takwa di sisi-Nya.


IKRAM kutuk serangan ganas tentera Mesir

Pihak media melaporkan 500 orang telah terbunuh manakala ribuan lain cedera.  Adalah sesuatu yang sangat malang dan kejam apabila tentera Mesir yang kononnya mahu menegakkan demokrasi beralih kepada senapang dan bertindak ganas membunuh rakyat Mesir sendiri.  Kami menuntut supaya pembunuhan beramai-ramai kanak-kanak, wanita dan lelaki, yang tidak bersenjata itu dihentikan serta-merta dan mereka yang bertanggungjawab dibawa ke muka pengadilan.  Kami menyeru kerajaan Malaysia untuk menggunakan pengaruh politik dan diplomatik untuk mendesak rejim tentera Mesir untuk menghentikan pembunuhan tidak berperi kemanusiaan ini.  Dr. Mohd Parid Sheikh Ahmad Presiden Pertubuhan IKRAM Malaysia

Pertubuhan IKRAM Malaysia (IKRAM) denounces the violent attacks and massacre by the Egyptian security and military forces on unarmed civilians protesting peacefully in Cairo today.  According to media reports, 500 people have been killed while thousands others are injured.  It is indeed unfortunate that the Egyptian military which claim to act to uphold democracy have instead chosen to use the gun and violence against the Egyptian people.   We demand that the massacre of unarmed children, women and men be stopped immediately and those responsible be brought to justice.  We call upon the Malaysian government to use its political and diplomatic influence to pressure the Egyptian military regime to stop the merciless killings.

Dr. Mohd Parid Sheikh Ahmad President Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Denounces the Execution of Muhammad Kamaruzzaman in Bangladesh

Pertubuhan IKRAM Malaysia (IKRAM) is utterly appalled at the execution of Muhammad Kamaruzzaman by the Bangladesh government on Saturday 11th April 2015. We totally deplore this inhumane and despicable act.

Bangladesh went ahead with the latest hanging despite last-minute pleas from the United Nations, the European Union and human rights organisations to halt the execution. The UN said the trial did not meet “fair international” standards.

Kamaruzzaman, 63, of the Jamaat-e-Islami party, was hanged at Dhaka Central Jail after the Supreme Court rejected his appeal against a death sentence imposed by a special tribunal for genocide and torture of civilians during the 1971 war to break away from Pakistan.

Kamaruzzaman was the assistant secretary-general of the Islamist Jamaat-e-Islami party, renowned journalist, intellectual, columnist, Islamic thinker and popular leader. He was found guilty in May 2013 of masterminding what the prosecution described as one of the bloodiest single episodes in the independence war.

Earlier, the government had filed some baseless, fictitious and concocted charges against this leader just to attain their ill political interest. To prove the false case, ruling party men were produced as the prosecution witness. The contradictory and conflicting statements of the witnesses revealed the government’s malign conspiracy.

Muhammad Kamaruzzaman was executed in connection with the Shohagpur mass killing. But the fact is, he was no way involved with the incident. Martyr Kamaruzzaman repeatedly said that he had never gone to Shohagpur ever in his lifetime. Even the general residents of Shohagpur cannot confirm that he had ever been to that place. The government had lodged false case against him and arranged a farcical trial.

Hence, we call upon the Malaysian government to condemn this atrocious act of injustice and call for an immediate suspension of all death penalties meted out during the outrageous court proceedings which made a mockery of justice.

Dr Mohd Parid Sheikh AhmadPresident Pertubuhan IKRAM Malaysia


Tuduhan Ikramisasi: IKRAM ajak Kamarul, Ridhuan Tee bersemuka

Baru-baru ini pensyarah Universiti Utara Malaysia (UUM), Dr Kamarul Zaman Yusoff dan pensyarah Universiti Sultan Zainal Abidin (UniSZA), Prof Dr Ridhuan Tee Abdullah telah membuat kritikan terbuka terhadap IKRAM antaranya tentang ‘Ikramisasi IPTA’, dan kaitan antara IKRAM dan Freemason di media sosial.

“IKRAM mengambil sikap terbuka dan menganjurkan pendekatan kerjasama dan perkongsian dengan pelbagai pihak untuk membangunkan negara,” kata beliau.

Menurutnya, IKRAM tidak mudah mengambil sikap bermusuh dengan sesiapa, apatah lagi sesama Muslim kerana menyedari manusia boleh sahaja mempunyai perbezaan pandangan, membuat kesilapan dalam mendapatkan sumber maklumat, ataupun membuat kesilapan dalam menafsirkan maklumat.

“Sehubungan itu, jika ada yang bertindak mengkritik IKRAM secara ilmiah mahupun memfitnah, langkah pertama kita ialah memberi peluang untuk kedua-dua pihak saling memahami dan mencari kebenaran demi menegakkan keadilan,” tambah beliau.

Hj Mahdzir memaklumkan yang surat jemputan untuk bertemu telah dihantar hari ini kepada dua individu tersebut.

Beliau juga mengambil kesempatan untuk mengingatkan umat Islam akan keburukan dan bahayanya kritikan yang diberikan secara melulu jika didapati kemudiannya adalah fitnah.

“Kesannya kelak boleh memudaratkan individu dan masyarakat bukan sahaja kepada yang difitnah, tapi juga yang membuat fitnah, dan yang membaca, percaya, dan menyambung penyebaran fitnah,” kata beliau.

Justeru tambahnya, IKRAM ingin mengajak masyarakat untuk sentiasa menyemak sebarang berita berdasarkan fakta yang benar dan tafsiran fakta yang juga benar.

“Terlalu banyak maklumat di media sosial yang bercampur baur antara fakta dan rekaan, antara kepentingan peribadi dan organisasi. Oleh itu, kaedah bertemu dan bertukar maklumat adalah langkah yang positif dan proaktif untuk meleraikan silap faham,” jelas beliau.

Ketika ditanya tentang tindakan perundangan ke atas mereka yang memfitnah, beliau berkata, belum masanya untuk melakukan tindakan tersebut kerana pertemuan dan perbincangan adalah langkah permulaan.

“Kita ada beberapa langkah untuk menyelesaikannya, tapi tindakan perundangan adalah langkah yang terakhir,” tegasnya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…